Cemburu Lihat ‘Keindahan’ Di Media Sosial? Ini Cara Gunakannya Dengan Bijak!

Seringkali apabila anda melayari Facebook, Twitter atau Instagram, ia boleh menyebabkan emosi dan fikiran yang negatif akibat daripada penggunaan media sosial. Antara keburukan media sosial ialah anda
berasa cemas dan gelisa
h apabila tidak mendapat banyak
like
dan iri hati melihat
 posting
orang lain.

Ini kemudiannya menjadikan anda untuk berasa lebih
insecure
 berbanding daripada biasa.

Anda perlu bijak dalam menggunakan media sosial untuk mengelakkan anda rasa ‘terjejas’ dengan segala ‘keindahan’ yang muncul daripada suapan atau
feed
 Instagram sebagai contoh.

Menjadi seseorang individu yang berdaya tahan

Ketika mempunyai masalah, kesukaran atau pengalaman yang buruk, manusia cenderung untuk diselubungi dengan emosi yang negatif.

K
adangkala, emosi negatif ini sukar untuk dikawal sehingga membuatkan anda tidak percaya kepada diri sendiri hinggakan mengalami stres dan kemurungan.

Salah satu daripada kualiti diri yang perlu ada ialah sikap berdaya tahan, atau dikenali sebagai
resilience
 dalam dunia psikologi.

Menurut laman
Psychology Today
, sikap berdaya tahan adalah kualiti diri yang menjadikan seseorang itu dapat mengatasi masalah dan tidak membiarkan masalah tersebut mengganggu emosinya.

Apabila satu kegagalan atau kesukaran berlaku,
individu yang berdaya tahan ini
 boleh mengatasi dan mengendalikan emosi negatif yang muncul sehingga dia dapat bangun kembali daripada kesukaran tersebut.

Antara ciri yang berkait rapat dengan sikap berdaya tahan ialah berfikiran positif, optimis, mampu mengawal emosi dengan baik, serta melihat kegagalan sebagai pembelajaran.

Sememangnya, mewujudkan sikap berdaya tahan itu memerlukan waktu yang panjang.

Setiap individu memiliki keadaan mental dan pendedahan terhadap masalah yang berbeza-beza. Namun, ia tidak bermakna anda tidak mampu untuk mempelajarinya.

Walaupun ada yang menganggap bahawa keburukan media sosial ini boleh menjadikan seseorang itu menjadi kurang percaya diri, namun medium ini juga adalah platform untuk anda
melatih diri memiliki sikap berdaya tahan
.

Perasaan cemas dan gelisah berkenaan pendapat individu lain terhadap diri anda boleh menjadi satu alat untuk melatih diri.

Bijak dalam penggunaan media sosial adalah kunci utama

Media sosial boleh menjadi seolah-olah satu pisau yang mempunyai dua mata atau bilah.

Satu sisi bilah boleh meningkatkan rasa
insecure,
 manakala satu sisi yang lain boleh meningkatkan sikap berdaya tahan. Kunci utamanya adalah penggunaan media sosial yang bijak.

Berdepan dengan pelbagai
post
 di media sosial memerlukan kita untuk bertindak dengan bijak.

Sikap yang bijak dalam mengawal
perasaan dan emosi yang negatif
 boleh dijadikan sebagai alat pembelajaran untuk diri anda memiliki kualiti yang lebih baik.

Berikut merupakan beberapa tip penggunaan media sosial dengan bijak:

#1. Lihat sisi positif daripada perkara negatif yang berlaku

Ia mungkin kedengaran sukar untuk dilakukan, tetapi ia adalah salah satu cara yang bijak ketika anda menggunakan media sosial. Kaedah ini disebut sebagai
cognitive reappraisal
, atau penilaian kognitif.

Kemampuan anda untuk mengawal emosi akan memberikan kesan yang besar ketika anda berdepan dengan perkara negatif.

Dengan penilaian kognitif ini, anda dapat belajar bagaimana untuk mengatur dan mengawal emosi negatif sekali gus menjadikannya lebih positif.

Katakanlah anda berasa cemburu apabila melihat seorang rakan yang kerap menceritakan kisah kejayaannya di media sosial.

 Daripada anda terus berasa cemburu, anda mungkin boleh melihatnya seperti, “Apa yang membuatkannya menjadi berjaya? Apa yang dilakukannya sehingga mampu berjaya seperti itu?”

Dengan bertanya seperti itu, anda mungkin berasa ingin memperbaiki diri anda pula.

#2. Melihat sudut pandang baharu

Antara cara lain untuk menjadikan diri anda lebih berdaya tahan daripada kesan keburukan media sosial adalah dengan cara mengubah persepektif anda. Lebih khusus lagi, letakkan diri anda dalam posisi ‘orang ketiga’.

Bagaimanakah cara untuk melakukannya?

Katakanlah anda sedang terlibat dalam satu pertelingkahan yang berlarutan dengan seseorang individu di media sosial.

Bayangkan jika anda adalah individu lain yang sedang membaca atau melihat pertelingkahan anda di ruangan komen. Anda pasti akan mempunyai satu sudut pandang yang jauh berbeza dan akan menjadi lebih tenang serta objektif.

Apabila anda melihatnya sebagai ‘orang ketiga’, anda akan rasa bahawa berkemungkinan masalah yang anda lalui di media sosial tidak memberi kesan yang terlalu buruk kepada anda.

#3.
Time travel

Time travel
 di sini bukanlah bermaksud anda menggunakan mesin waktu seperti yang terdapat di dalam filem.

Namun, ia bermaksud seolah-olah anda meletakkan diri anda pada
line
 waktu yang berbeza. Kaedah ini cukup bermanfaat dalam membantu mengurangkan emosi negatif ketika anda berhadapan dengan kesan keburukan media sosial.

Sebagai contoh, ketika anda berasa kesal apabila membaca sesuatu di media sosial, cuba bayangkan jika anda perlu mengingat kembali situasi tersebut pada masa hadapan. Adakah anda akan masih berasa kesal?

Dengan cara ini, anda akan menyedari bahawa masalah dan ketidakselesaan yang berlaku hanyalah bersifat sementara sahaja. Ia akan menjadikan anda tidak berasa terlalu cemas atau tertekan dengan situasi tersebut.

Kesimpulan

Keburukan media sosial akan mula menyelubungi diri anda jika tidak bijak menggunakan platform tersebut.

Namun, ia tidaklah benar-benar
memberi kesan negatif
 jika anda melihatnya dari sudut pandang yang berbeza.

Penggunaan media sosial dengan bijak mampu mengurangkan kesan keburukan media sosial.


Mata Kering? Kenali Simptom Dan Puncanya

Mata kering merupakan satu situasi yang amat tidak menyelesakan. Apabila berlakunya mata kering, ia bermakna anda mempunyai mata yang kering, mata anda mungkin terasa seperti menyengat atau terbakar. Ikuti artikel ini untuk lebih mengenali simptom dan punca yang menyebabkan mata kering.

Apakah mata kering?

Mata kering adalah satu keadaan biasa yang berlaku apabila air mata tidak dapat memberikan pelincir yang mencukupi untuk mata. Pelbagai faktor yang boleh menjadi punca air mata yang tidak mencukupi.

Keadaan ini mungkin berlaku dalam situasi tertentu seperti di dalam kapal terbang, dalam bilik berhawa dingin, semasa menunggang basikal atau selepas melihat skrin komputer untuk tempoh yang lama.

Walaupun ketika anda gembira, mata anda akan dipenuhi air mata. Air mata ini akan memberikan kelembapan dan pelincir yang akan membantu untuk anda melihat dan mengekalkan keselesaan pada lensa mata.

Kandungan air mata

Apa yang terkandung di dalam air mata? Ia adalah campuran:

Air, untuk kelembapan

Minyak, sebagai pelincir

Mukus, memudahkan penyebaran

Antibodi dan protein khas, untuk melindungi dari jangkitan

Bahan-bahan ini datang dari kelenjar khas yang wujud di sekitar mata. Mata kering bermaksud sistem air mata anda mengalami masalah.

Simptom mata kering

Apabila air mata tidak dapat memberikan kelembapan yang secukupnya, anda mungkin akan merasai:

Mata berpasir

Terasa seperti ada sesuatu pada mata

Gatal-gatal

Kemerahan

Penglihatan kabur

Sensitif pada cahaya

Rasa menyengat, terbakar pada mata

Muncul mukus berlendir pada mata atau sekitarnya

Sukar memakai kanta lengkap

Berdepan kesukaran memandu pada waktu malam

Mata terasa letih

Ada masa, mata kering menghasilkan air mata yang terlalu banyak. Keadaan yang mengelirukan ini dirujuk sebagai reaksi tangisan. Ia berlaku kerana kekurangan kelembapan menyebabkan kerengsaan pada mata dan isyarat kecemasan dihantar melalui sistem saraf untuk mendapatkan lebih pelincir. Tubuh anda akan ‘menghantar’ air mata yang banyak untuk menyingkirkan kekeringan; perkara yang sama berlaku jika mata dimasuki pasir.

Tetapi tangisan ini hampir keseluruhan kandungannya adalah air, ia tidak bertindak sama seperti air mata yang normal. Ia hanya berfungsi untuk menghilang kekeringan dan menyingkirkan kotoran, tetapi tidak berfungsi untuk melapisi dan melindungi permukaan mata.

Apakah punca mata kering?

Ada masanya, berlaku kekurangan keseimbangan dalam sistem aliran air mata. Atau keadaan sekeliling, seperti penghawa dingin, pemanas suhu, atau benda lain di sekitar anda yang turut boleh mengeringkan air mata.

Penghasilan air mata yang tidak mencukupi ini dipanggil sebagai
keratoconjunctivitis sicca.
Punca umum yang menyebabkan berlakunya keadaan ini, termasuk:

Proses penuaan semula jadi, terutamanya menopaus

Kesan sampingan ubatan seperti antihistamin

Keadaan kesihatan yang menjejaskan keupayaan mata untuk menghasilkan air mata, seperti sindrom Sjogren, arthritis rheumatiod, kencing manis, kekurangan vitamin A dan penyakit vaskular kolagen

Keadaan mata yang tidak membenarkan kelopak mata menutup dengan cara yang sepatutnya

Pembedahan mata secara laser, tetapi simptom mata kering disebabkan prosedur ini hanya bersifat sementara

Kerosakan kelenjar air mata disebabkan keradangan atau radiasi

Walaupun bagi sesetengah individu, mata kering berpunca kerana pengeluaran air mata yang tidak mencukupi, namun, terdapat juga sesetengah individu, mata kering menyebabkan mereka berdepan dengan peningkatan dan ketidakseimbangan air mata.

Punca umum yang menyebabkan berlakunya keadaan ini, termasuk:

Angin, asap, udara kering

Mata kurang berkedip, cenderung berlaku apabila anda fokus kepada sesuatu, seperti membaca, memandu atau menghadap komputer

Masalah pada kelopak mata, kelopak mata ke luar (
out-turning of the lids
,
ectropion
) atau kelopak mata ke dalam (
in-turning of the lids
,
entropion
)

Ketidakseimbangan dalam komposisi air mata juga, seperti kelenjar pada kelopak mata tersumbat, juga boleh menyebabkan berlakunya mata kering.

Siapa berisiko?

Antara faktor yang boleh menyebabkan anda berisiko untuk berdepan masalah mata kering adalah:

Berusia lebih 50 tahun. Penghasilan air mata cenderung berkurangan apabila anda semakin meningkat usia. Mata kering kerap berlaku kepada individu berusia lebih 50 tahun

Individu wanita. Kekurangan air mata kerap berlaku kepada wanita, terutama jika mengalami perubahan hormon kerana mengandung, pengambilan pil kawalan kelahiran atau menopaus

Pengambilan diet pemakanan rendah vitamin A, yang terdapat dalam hati, lobak dan brokoli atau rendah kandungan asid lemak omega-3, yang terdapat dalam ikan, walnut dan sayuran

Pemakaian kanta lekap untuk tempoh yang lama

Rawatan

Bagi kebanyakan individu yang mengalami mata kering yang tidak kronik atau ringan, pengguna ubat titisan mata sudah mencukupi. Sekiranya masalah yang anda hadapi serius dan berterusan, anda mempunyai pilihan rawatan lain. Ia bergantung kepada penyebab yang membuatkan mata anda kering.

Merawat penyebab mata kering.
Jika masalah ini berlaku disebabkan ubatan, doktor mungkin akan mengesyorkan ubatan yang berbeza yang tidak menyebabkan kesan sampingan.

Pembedahan.
 Jika anda menghadapi masalah kelopak mata, doktor akan merujuk anda kepada pakar bedah mata yang pakar dalam pembedahan plastik kelopak mata.

Masalah kesihatan.
 Jika keadaan ini berlaku kerana masalah kesihatan yang lain, seperti arthritis rheumatoid, anda akan dirujuk kepada pakar rheumatologi.

Ubatan.
 Pelbagai preskripsi ubatan boleh diperolehi untuk merawat masalah mata kering ini seperti ubat untuk mengurangkan keradangan kelopak mata.

Tip menghindari dari berlakunya mata kering

Sekiranya anda kerap mengalami mata kering, beri perhatian kepada situasi yang mungkin menyebabkan ia terjadi. Dan cari penyelesaian untuk mengelakkan situasi ini untuk menghindari dari terdedah kepada simptom mata kering.

Sebagai contoh:

Hindari dari terdedah kepada tiupan angin secara langsung kepada mata. Jangan biarkan mata berhubung secara terus dengan pengering rambut, penghawa dingin dan kipas

Pertimbangkan untuk memakai pelindung mata

Berikan mata anda rehat selepas melakukan tugasan yang panjang. Jika anda membaca atau melakukan sesuatu yang memerlukan tumpuan visual, berikan mata anda rehat secara berkala. Tutupkan mata anda untuk beberapa minit atau kedipkan mata berulang kali untuk beberapa saat untuk membantu menyebarkan air mata secara rata pada mata

Ambil peduli dengan persekitaran anda. Terdedah pada udara pada ketinggian yang tinggi, kawasan padang pasir, dan di dalam pesawat boleh menjadi antara tempat yang sangat kering. Apabila berada di persekitaran sebegitu, adalah sangat membantu jika anda kerap menutup mata selama beberapa minit untuk meminimumkan penyejatan air mata

Pastikan posisi komputer anda di bawah paras mata. Ini untuk membantu memperlahankan penyejatan air mata ketika anda mengerdipkan mata. Jika komputer anda berada di atas paras mata, mata anda akan terbuka lebih luas untuk melihat skrin

Berhenti merokok dan elakkan merokok

Gunakan ubat titisan mata secara kerap. Jika anda mempunyai mata kering yang kronik, pastikan anda tetap menggunakan ubat titisan mata walaupun mata anda merasa baik

Anda mungkin berminat untuk membaca:

Memahami Glaukoma Dan Jenis-jenisnya

Glaukoma Boleh Sebabkan Buta?

Cegah Glaukoma Dengan Pemakanan Sihat


Kalau Alami Hypo, Buat Cepat 6 Langkah Ini, Nyawa Selamat, Gula Darah Stabil!

Bagi penghidap diabetes, adakah anda tahu apa yang mesti dibuat jika bacaan gula rendah? Jika anda mengalami tanda-tanda hypo atau hipoglisemia, ikuti langkah-langkah ini untuk stabilkan semula gula darah anda.

Untuk mendapatkan lebih banyak info tentang Kencing Manis, sila dapatkannya
di sini.

Bacaan gula rendah: Tanda-tanda hypo yang mungkin anda tidak perasan

Semua penghidap diabetes pasti tahu, bahawa mereka amat mudah atau berisiko untuk mengalami
bacaan gula rendah atau hipoglisemia
.

Seseorang individu akan mengalami hipoglisemia jika bacaan gula mereka lebih rendah daripada 70 mg/dL atau 3.9 mmol/L.

Apabila berada dalam keadaan hipoglisemia
, tubuh badan dan juga otak tidak dapat berfungsi dengan baik akibat kekurangan glukosa yang menjadi sumber utama tenaga.

Setiap individu akan menunjukkan tanda-tanda hypo yang berbeza, malah ada yang mungkin tidak menunjukkan sebarang gejala.

Keadaan ini amatlah berbahaya memandangkan ia boleh mengancam nyawa jika tidak diuruskan dengan segera.

Namun secara umumnya, tanda-tanda hypo boleh berlaku seperti berikut:

Mengalami sakit kepala

Berpeluh

Badan jadi menggigil atau gementar

Jantung berdebar-debar

Menjadi gugup atau cemas

Berasa lapar secara tiba-tiba

Sukar memberikan tumpuan atau fokus

Sekiranya tanda-tanda hypo ini tidak ditangani dengan kadar segera
, bacaan gula rendah akan menjadi semakin teruk dan boleh menyebabkan hipoglisemia yang lebih berat.

Hipoglisemia yang lebih teruk memerlukan bantuan perubatan dengan kadar segera kerana pada waktu itu gula darah menjadi sangat rendah dan mengancam nyawa.

Buat 2 perkara ini jika bacaan gula rendah

Individu yang menggunakan
 rawatan insulin
 atau ubat-ubatan diabetes yang lain lebih berisiko untuk mengalami hipoglisemia.

Ini kerana insulin atau ubat-ubatan diabetes berpotensi menurunkan paras gula darah sehingga menjadi lebih rendah daripada yang sepatutnya.

Jika anda ada mengalami salah satu tanda-tanda hypo seperti yang telah dinyatakan di atas, sila lakukan dua perkara ini dengan segera.

#1. Bagi hipoglisemia yang baru berlaku, lakukan ini:

Persatuan Diabetes Amerika Syarikat (ADA) menyarankan “peraturan 15-15″ diguna pakai bagi menangani masalah hipoglisemia yang berlaku secara tiba-tiba.

Berikut ialah pertolongan pertama mengikut “peraturan 15-15″ untuk menangani hipoglisemia:

Makan atau minum 15 gram karbohidrat
dalam bentuk tablet glukosa
, minuman teh, jus buah-buahan, minuman ringan, gula-gula atau satu sudu makan gula atau madu

Tunggu selama 15 minit dan periksa bacaan gula darah anda selepas itu

Jika bacaan gula darah masih lagi di bawah 70 mg/dL, ulangi makan atau minum 15 gram karbohidrat seperti sebelumnya

Ulangi langkah-langkah di atas sehinggalah bacaan gula darah anda mencapai bacaan 70 mg/dL. Jika bacaan masih tidak berubah setelah tiga kali percubaan, segeralah berjumpa dengan doktor

#2. Bagi hipoglisemia yang berat, lakukan ini:

Hipoglisemia boleh dianggap semakin teruk atau berat jika bacaan gula darah anda menunjukkan bacaan kurang 40 mg/dL sehingga anda memerlukan bantuan orang lain untuk kembali normal.

Bagi kes hipoglisemia yang teruk ini, perkara pertama yang perlu dilakukan adalah dengan melakukan suntikan glukagon atau pemberian glukosa secara infusi.

Jika ada individu di sekeliling anda yang mengalami hipoglisemia berat sehingga menyebabkan dia tidak sedarkan diri, perkara terbaik yang perlu dilakukan adalah meminta bantuan kecemasan ke hospital.

Doktor akan melakukan infusi glukosa dengan dos yang sesuai.

Kesilapan dalam melakukan pertolongan cemas bagi bacaan gula yang rendah

Sila elakkan kesalahan seperti berikut ketika anda memberikan pertolongan cemas kepada diri anda atau individu dengan bacaan gula rendah:

Mengabaikan bacaan gula rendah kerana tiada gejala.
 Walaupun anda tidak menunjukkan sebarang tanda-tanda hypo, tidak bermakna anda tidak mengalaminya langsung

Mengabaikan gejala awal hipoglisemia
.
 Gejala yang bersifat ringan cenderung untuk diabaikan dan ia akan bertambah teruk jika ia tidak diuruskan dengan kadar segera

Tidak mencari bantuan perubatan dengan kadar segera ketika gejala semakin teruk.
 Anda perlu mendapatkan bantuan perubatan segera sekiranya gula darah tetap rendah walaupun telah melakukan pertolongan awal untuk menstabilkannya

Jangan memilih makanan sewaktu berlaku hipoglisemia
.
 Makanan yang terbaik sewaktu hipoglisemia ialah makanan yang manis atau makanan dengan kandungan gula yang mudah dihadam. Jika tiada, makanlah apa sahaja jenis makanan yang tersedia pada ketika itu

Elakkan memandu kenderaan.
 Memandangkan hipoglisemia boleh menyebabkan anda kehilangan fokus, memandu kenderaan ketika mengalaminya bukanlah satu idea yang baik

Kesimpulan

Penghidap diabetes sangat berisiko untuk mengalami hipoglisemia, lebih-lebih lagi apabila mengambil rawatan insulin atau ubat-ubatan diabetes.

Oleh itu, amat penting untuk pesakit diabetes mengetahui kaedah pertolongan cemas atau tindakan awal bagi menstabilkan semula bacaan gula ketika mengalami hipoglisemia.

Pertolongan cemas seperti ini bukan sahaja mengurangkan gejala hipoglisemia yang dialami, tetapi juga boleh menyelamatkan nyawa pesakit diabetes.

Oleh itu, sebarkan maklumat ini kepada mana-mana individu yang anda rasa memerlukannya, tidak kira sama ada pesakit diabetes sendiri atau ahli keluarga yang berdekatan.


Memahami Mengenai Diafragma

Pernah dengar mengenai diafragma pencegah kehamilan? Ia merupakan salah satu alat kontraseptif yang boleh dijadikan pilihan wanita di luar sana.

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu diafragma?

Diafragma (
diafragma
) adalah cawan silikon yang fleksibel yang direka khas untuk dimasukkan ke dalam faraj untuk menutupi serviks sebelum hubungan seks agar dapat mengelakkan sperma daripada telur.

I
ni adalah
kaedah kontraseptif
yang popular.

Untuk mendapatkan keberkesanan dengan diafragma, sedikit krim spermisid akan dimasukkan ke dalam cawan dan di sekitar rim.

Cara memasukkan diafragma pencegah kehamilan

Sebelum memasukkan diafragma, pastikan anda membersihkan tangan dengan teliti. Anda boleh berdiri atau duduk, mengikut keselesaan anda.

Pisahkan bibir vulva anda, kemudian lipat diafragma separuh dengan jari telunjuk anda di atas lipatan, dan tolakannya ke
dalam faraj
 anda.

Diafragma sepatutnya meliputi pembukaan rahim anda, dengan bahagian lipatan/kelim tepinya dimasukkan di belakang tulang pubis anda.

Jangan keluarkan

Anda perlu meninggalkan diafragma sekurang-kurangnya 6 jam
selepas bersetubuh
.

Jika tidak menanggalkannya, anda boleh melakukan hubungan seks lebih daripada satu kali, tetapi anda perlu meletak semula spermisid untuk kesan kontraseptif maksimum.

Walau bagaimanapun, diafragma perlu dikeluarkan selepas 24 jam. Untuk mengeluarkannya, tahan ke tepi dan tarik keluar dengan jari anda.

Selepas itu, bersihkan diafragma anda
dengan sabun
 dan air, kemudian biarkan kering.

Baca juga:

Tahap keselamatan penggunaan diafragma pencegah kehamilan

Diafragma bukan sahaja selamat tetapi juga mudah kerana ia boleh dibawa ke dalam poket anda.

 Lebih penting lagi, anda dan pasangan tidak akan berasa perbezaannya dengannya.
Walau bagaimanapun, mungkin sukar bagi sesetengah wanita untuk memasukkan diafragma.

Di samping itu, terdapat beberapa faktor yang boleh menjejaskan keberkesanan diafragma seperti
saiz zakar
dan kedudukan seks, yang secara tidak sengaja boleh menolak diafragma dari tempatnya.

Walaupun kebanyakan wanita selesa dengan spermisid, sesetengahnya mengalami kerengsaan yang disebabkan oleh nonoxynol-9 di dalamnya.

Kesan sampingan termasuk jangkitan saluran kencing, dan kemerahan faraj dan bengkak.

Diafragma adalah alternatif yang berpatutan untuk kontrasepsi jika anda takut
perubahan hormon
 yang sering melibatkan pil kawalan kelahiran tradisional.

Anda hanya perlu belajar cara menggunakannya dengan betul. Perlu diketahui bahawa tidak seperti kondom, diafragma tidak memberikan perlindungan terhadap penyakit jangkitan seksual (STD).


Suami Jangan Takut Nak PANCUT DALAM Masa Isteri Hamil, Banyak Manfaatnya Untuk Kalian & Baby

Hubungan kelamin ketika hamil dikatakan bermanfaat seperti menjadikan tidur lebih baik dan membantu menurunkan tekanan darah. Tetapi adakah anda tahu kebaikan kesan air mani pada kandungan?

Selamatkah hubungan kelamin bagi wanita mengandung?

Seks adalah perkara normal dan sebahagian daripada kehamilan – jika anda mengalami
kehamilan normal
.

Pergerakan atau
penembusan (penetration) yang berlaku sewaktu hubungan
 kelamin tidak akan membahayakan bayi.

Ini kerana mereka dilindungi abdomen dan dinding otot rahim. Bayi dalam kandungan juga mendapat perlindungan daripada
cecair amniotik – air ketuban.

Umumnya, pengalaman setiap wanita mengandung sepanjang tempoh kehamilan adalah berbeza. Begitu juga tentang perasaannya ketika melakukan seks.

Sesetengah wanita mungkin keinginannya semakin berkurang, ada juga yang berasa lebih teruja dan terangsang ketika hamil.

Sepanjang tempoh kehamilan, adalah normal untuk keinginan seksual datang dan pergi seiring perubahan badan yang berlaku.

Anda mungkin berasa bimbang kerana keadaan perut yang semakin membesar atau berasa lebih seksi dengan payudara yang besar dan penuh.

Adakalanya peningkatan aliran darah ke ruang pelvis boleh
mengakibatkan faraj menjadi bengkak
 dan menambahkan sensasi.

Dalam masa yang sama, rasa kepenuhan ini mungkin membuat sesetengah wanita berasa tidak selesa selepas hubungan kelamin berakhir.

Sesetengah wanita juga mengalami kesakitan apabila melakukan seks semasa hamil.

Manfaat dan kesan air mani pada kandungan

Walau apa pun perasaan anda tentang melakukan hubungan seks ketika sedang berbadan dua, adakah anda tahu kebaikan kesan air mani pada kandungan?

Mungkin masih banyak kajian perlu dilakukan untuk membuktikan kesan air mani pada kandungan ini, tetapi hakikatnya memancutkan sperma ke dalam saluran kelahiran (faraj) bukanlah idea yang buruk.

Mencegah preeklampsia

Keadaan kehamilan berisiko tinggi
, preeklampsia, didefinisikan dengan peningkatan tekanan darah dan protein dalam air kencing.

Keadaan itu dialami oleh 5 hingga 8% daripada semua kehamilan.

 Ia boleh menyebabkan komplikasi seperti
berat lahir bayi rendah
,
gangguan plasenta,
kelahiran pramatang,
 kegagalan buah pinggang dan kematian ibu dan / atau janin.

Dalam kajian yang dilakukan penyelidik dari Denmark pada 2017, mengaitkan tentang sperma dan preeklampsia.

Ringkasnya, wanita yang terdedah kepada air mani sebelum kehamilan mempunyai risiko lebih rendah mengalami preeklampsia.

Individu yang terdedah kepada sperma kurang daripada tempoh 6 bulan lebih berisiko untuk mengembangkan keadaan kesihatan itu.

1 kemungkinan yang mempengaruhi keadaan itu adalah: sperma mengandungi protein, HLA-G, yang dapat meningkatkan sistem imun ibu.

Pendedahan yang lebih kerap kepada sel protein yang dihasilkan kaum Adam (
paternal cell)
ini membantu mewujudkan ‘kekebalan’ terhadap preeklampsia.

Dalam kajian lain yang dilakukan pada tahun 2000, menyatakan
menelan sperma
 turut dikaitkan dengan penurunan risiko preeklampsia.

Walau bagaimanapun, masih banyak kajian yang perlu dilakukan untuk mengesahkan teori-teori ini.

Kesan air mani pada kandungan – Merawat mabuk kehamilan

Menurut seorang pakar psikologi, peningkatan pendedahan sperma dapat menyembuhkan mabuk pagi yang sangat tidak disukai kebanyakan wanita.

Berdasarkan hipotesis yang diberikan nama Teori Gallup ini menyatakan bahawa badan wanita mengandung menolak sel-sel daripada bapa kepada janin sebagai bahan asing.

Manakala badan pula cuba menyingkirkan bahan genetik ini
melalui rasa loya dan muntah
.

Jika teori ini benar
,
 penawar kepada mabuk kehamilan ini mungkin melalui pendedahan kepada sperma sama ada melalui seks faraj atau
seks oral.

Ini kerana kesan air mani pada kandungan akan membantu badan mengembangkan toleransi terhadap DNA bapa sehingga mengurangkan rasa mual dan keinginan untuk muntah semasa hamil.

Pendedahan ini sebaiknya dilakukan sebelum kehamilan dan beberapa minggu pertama selepas positif mengandung.

Sudah tentu, lebih banyak maklumat dan kajian diperlukan bagi mengesahkan teori Gallup ini.

Proses kelahiran

Sekiranya wanita yang hamil itu masih belum bersalin walaupun sudah melepasi
tempoh EDD
, ada pakar mengatakan
seks boleh membantu proses kelahiran
.

Alasannya kerana orgasme atau klimaks menyerupai kontraksi rahim, dan hubungan kelamin yang berlangsung akan melepaskan hormon berkaitan proses bersalin,
oxytocin
.

Pun begitu, air mani juga memainkan peranan. Ini kerana
sperma mengandungi bahan seperti hormon prostaglandin
, yang dapat mematangkan serviks.

Malahan, sejenis prostaglandin sintetik turut digunakan dalam ubat induksi bersalin (
labor induction medication
) seperti misoprostol.

Ingin mengetahui tarikh jangkaan bersalin anda dengan lebih tepat? Kira EDD anda di
kalkulator tarikh bersalin
 kami.

Jika ada keinginan untuk seks, teruskan

Kesimpulannya, tiada salahnya untuk melakukan seks saat anda hamil dan jangan risau kesan air mani pada kandungan.

Tetapi anda harus sedar, sperma bukan satu-satunya cara untuk mencegah preeklampsia dan jangan sekadar bergantung kepadanya sebagai perlindungan.


Eh, Si Dia Menangis Selepas Hubungan Seks! PELIK Tapi Fahami 4 Sebab Ini

Setiap kali
beraksi hebat di ranjang bersama pasangan
, sudah pasti tidak akan wujud perasaan lain selain suka, gembira dan bahagia bukan? Namun bagi segelintir individu, ada yang mengalirkan air mata
selepas hubungan seks
. Ya, ia memang pelik tapi benar!

Adakah menangis selepas hubungan seks itu normal?

Adakah anda atau pasangan tergolong dalam kalangan individu yang akan mengalirkan air mata selepas melakukan hubungan seks? Usah khuatir, ia adalah sesuatu yang normal.

Menurut sebuah kajian yang diterbitkan dalam
 International Journal of Sexual Health
, kira-kira satu pertiga daripada pasangan yang ditemu bual secara atas talian pernah menangis selepas hubungan seks walaupun
seks yang dialami itu memuaskan nafsu syahwat
 masing-masing.

Menurut penelitian yang dibuat oleh
Sexual Medicine
pula, kedua-dua jantina lelaki dan perempuan berisiko untuk mengalami perasaan sedih dan hiba selepas seks. Namun, golongan wanita lebih berpotensi untuk mengekspresikan perasaan tersebut melalui tangisan.

Apakah punca menangis selepas hubungan seks?

Untuk pengetahuan anda, keadaan ini dikenali secara saintifik dengan nama
post-coital dysphoria
 (PCD). Ia adalah satu terma yang digunakan untuk menggambarkan situasi orang berasa sedih atau hiba setiap kali melakukan
hubungan seks bersama pasangan
.

Dalam sebuah kajian yang dijalankan kepada 230 wanita, kira-kira 46% daripadanya pernah mengalami simptom PCD sekurang-kurangnya sekali seumur hidup. Majoriti daripada jumlah ini juga menyatakan bahawa mereka juga akan menangis disebabkan simptom-simptom ini.

#1. Perubahan hormon

Semasa melakukan hubungan seks
, tubuh badan kita akan merembeskan pelbagai jenis hormon kepada tubuh badan. Perubahan yang mendadak ini seterusnya akan mempengaruhi bahagian atau fungsi otak yang mengawal emosi.

Antara hormon yang akan dirembeskan ini adalah dopamin, oksitoksin, endorfin dan prolaktin. Ya, ia memang dikenali umum sebagai hormon yang membawa kepada perasaan bahagia. Namun dalam beberapa kes, ia juga mungkin akan menyebabkan
perasaan yang negatif
.

Jadi, perubahan hormon ini adalah salah satu punca anda atau pasangan mengalirkan air mata selepas hubungan seks!

#2. Perasaan serba salah

Menurut ramai pengkaji, kebanyakan individu terutamanya wanita cenderung untuk berasa serba salah setiap kali selepas melakukan hubungan intim bersama pasangan.

Ini kerana ia disebabkan oleh persepsi segelintir individu yang berasakan seks ini sebagai sesuatu yang tabu, kotor atau jijik walhal ia bukanlah seperti yang disangkakan.

Dalam pada itu, perasaan serba salah ini selalu dialami oleh para isteri ekoran perasaan malu dengan bentuk tubuh badannya atau
ketidakmampuannya untuk mencapai orgasma
 ketika bersetubuh dengan suami.

Namun, perasaan ini sebenarnya tidak perlu ada dalam hati seorang wanita kerana jika pasangan lelaki anda benar-benar sayangkan anda, mereka tidak akan pernah menganggap anda tidak cantik atau menarik di matanya.

#3. Trauma yang pernah dialami pada waktu dahulu

Dunia ini memang satu tempat tinggal yang kejam. Disebabkan itu,
ramai orang yang pernah mengalami trauma
 dalam hidup mereka.

Antara trauma yang mungkin terjadi dan mengakibatkan mereka menangis selepas hubungan seks adalah pernah mengalami keguguran atau mangsa penderaan seks.

Kedua-dua peristiwa hitam ini boleh terbangkit kembali semasa mangsa trauma melakukan hubungan kelamin dengan pasangan. Inilah punca mereka mengalirkan air mata selepas hubungan seks walaupun bersama pasangan yang dicintainya!

#4. Terbawa-bawa dengan emosi

Seperti yang kita sudah tahu, seks mampu membangkitkan perasaan suka, gembira dan bahagia. Jadi, ada kemungkinan pasangan anda itu terbawa-bawa dengan emosinya walaupun selepas melakukan seks sehingga dia mengalirkan air mata.

Namun, mengapa ada individu yang menangis jika perasaan yang dibangkitkan semasa berasmara bersama pasangan adalah yang positif sahaja? Jangan lupa bahawa air mata kegembiraan juga wujud!

Ya,
emosi itu sememangnya sesuatu yang sangat kompleks
 lebih-lebih lagi buat makhluk yang bernama wanita. Jadi, jangan rasa pelik jika pasangan anda menangis selepas hubungan seks kerana ia sememangnya perkara yang benar.

Perlukah risau jika pasangan mengalirkan air mata selepas hubungan seks?

Baiklah, kini kita sudah tahu bahawa ia adalah sesuatu yang normal. Tetapi, perlukah anda berasa risau tatkala pasangan mengalirkan air mata selepas melakukan hubungan seks?

Jawapannya tentu sekali adalah TIDAK. Menurut Pakar Seks Robert Schweitzer,
 seks yang berkualiti
 dapat membangkitkan pelbagai emosi yang positif seperti suka, gembira dan bahagia.

Namun, ia juga mungkin menunjukkan bahawa pasangan anda pernah mengalami trauma dalam kehidupannya suatu ketika dahulu.

Jadi, bertanyalah kepada pasangan anda.

Sekiranya mereka mengatakan bahawa tangisan itu adalah disebabkan mereka terbawa-bawa dengan emosi, maka jangan risau. Sebaliknya jika mereka mengadu bahawa ia disebabkan oleh trauma, cuba pujuk mereka dengan sebaiknya.

Tanyakan pada mereka berkenaan pengalaman hitam ini dan cuba cari jalan penyelesaiannya. Jika mereka masih tidak mampu untuk menghentikan linangan air mata ini, jangan paksa mereka. Sebaliknya, berikan mereka masa dan ruang untuk bersendiri terlebih dahulu.

Jika anda sendiri yang mengalaminya, cuba tanya pada diri sendiri apa punca anda menangis selepas hubungan seks. Setelah dapat puncanya, beritahu pada pasangan dan rujuk pakar psikiatri sekiranya masalah anda masih berlarutan.

Konklusi

Kesimpulannya, terdapat banyak faktor kenapa kita menangis selepas hubungan seks antaranya hormon, perasaan, trauma dan emosi. Namun, anda tidak perlu terlalu risau tentangnya, ya? Ia adalah sesuatu yang normal dan dialami oleh banyak pasangan!

Cuma jika anda sendiri tidak tahu apa puncanya, rujuklah kepada pakar.


Bagaimana Membebaskan Diri Dari Dibebani Penyesalan

Ada masanya dalam kehidupan, akan hadir kekecewaan tentang diri sendiri atau penyesalan mengenai perkara yang sudah berlalu. Kajian menunjukkan rasa kesal boleh menyebabkan gangguan kepada kesihatan fizikal dan mental. Mari kenali apa itu penyesalan dan bagaimana membebaskan diri dari dibebani penyesalan.

Percaya diri

Penyesalan adalah satu perkara normal. Ia adalah lumrah manusia biasa yang akan melakukan perkara yang akan mendatangkan penyesalan dan ia sukar untuk dielakkan. Anda mungkin merasa sukar untuk melupakannya, namun, tidak bagi individu lain.

Individu lain berjaya mengendalikan penyesalan dan membebaskan diri dari dibebani untuk menikmati kehidupan ini. Jangan merasakan bahawa anda tidak boleh melakukannya. Anda mempunyai banyak potensi diri untuk mengatasi rasa kesal anda jika anda mengetahui tindak balas yang betul dan meletakkan kesilapan yang sudah berlaku itu sebagai sejarah.

Tiada yang sempurna

Jika anda dibebani penyesalan, itu bermakna, anda bertanggungjawab ke atas apa yang anda lakukan atau apa yang tidak anda lakukan. Ini membuktikan tanggungjawab adalah sesuatu yang utama dan ia penting untuk kita tidak melarikan dari dari mengakui kesilapan kita sendiri di atas setiap tindakan yang kita lakukan.

Anda perlu menerima hakikat bahawa anda cumalah manusia biasa yang mempunyai keterbatasan dalam setiap perkara; ada perkara yang boleh anda lakukan dan anda perkara diluar kawalan anda. Walaupun anda cukup mengenali atau mengetahui sesuatu dengan baik, anda masih tetap boleh melakukan penilaian yang salah. Anda mungkin bertindak mengikut emosi dan pemikiran yang tidak munasabah. Setiap manusia adalah tidak sempurna, mempunyai kelemahan dan melakukan kesilapan.

Fikirkan bagaimana anda boleh menerima dan melayani keluarga dan rakan tanpa menghiraukan ketidaksempurnaan mereka. Anda perlu lakukan perkara yang sama ke atas diri anda dan menerima segalanya. Anda harus sedar, kesilapan bukan bererti kegagalan, ia adalah tanya kemanusiaan.

Bagaimana untuk bebaskan dari dari bebanan kesilapan?

Menerima penyesalan bukan bermakna anda akan berasa tenang dan lega sepenuhnya. Anda masih akan merasa kecewa, atau sedih, atau merasa bersalah atas perkara yang telah anda lakukan. Jika anda merasai perasaan sebegini, anda perlu lakukan 5 langkah yang berikut:

Terima emosi ini. Benarkan ia masuk ke dalam diri dan tenangkan diri anda sebagaimana anda menenangkan anak kecil yang beremosi.

Beritahu kepada diri anda bahawa segalanya akan menjadi baik. Bersimpati pada diri sendiri. Pergilah berjalan-jalan atau berikan diri anda merasa tenang dengan mandian air hangat.

Berjumpalah dengan rakan baik anda dan luahkan perasaan anda dengan mereka.

Jika mampu, mintalah maaf kepada individu yang anda sakiti.

Jika tidak dapat melakukannya, anda boleh membantu individu lain yang berdepan dengan situasi yang sama seperti anda.

Anda mungkin diberi kemaafan dari mereka yang anda sakiti, mungkin juga tidak. Anda mungkin perlu lebih memikirkan tentang kekecewaan dalam diri anda berbanding apa yang difikirkan individu di sekeliling anda. Pikullah tanggungjawab untuk mengurangkan bebanan yang anda tanggung walau banyak mana anda menyesalinya. Anda harus melihat diri anda lebih dari hanya memandang kesilapan yang anda telah lakukan.

Hello Health Group
 tidak memberikan nasihat, diagnosis atau rawatan perubatan.


5 Sebab Utama Kerosakan Gigi

Penjagaan gigi perlu diterapkan sejak kecil. Ia adalah sangat penting dalam memberikan penampilan yang baik serta kesihatan badan secara amnya.

Sekurang-kurangya, anda perlu mendapatkan pemeriksaan doktor gigi setiap enam bulan sekali. Jangan pandang rendah pada kesan yang boleh gigi anda berikan pada anda jika tidak dijaga dengan baik. Walaupun saiznya nampak kecil, efeknya besar.

Lihat 5 sebab utama kerosakan gigi di bawah.

1. Penjagaan kebersihan mulut yang lemah

Kebersihan mulut bukan sekadar memberus gigi, tetapi juga menggunakan floss, memberus lidah dan menggunakan ubat kumur. Berus gigi sekurangnya-kurangnya dua kali sehari selama sekurang-kurangnya dua minit.

Tanpa penjagaan yang baik, tentunya gigi anda akan mengalami kerosakan.

2. Pemakanan yang tidak sihat

Makanan utama yang merosakkan gigi adalah yang mengandungi tinggi gula, karbohidrat dan asid. Cuba kurangkan makanan ini untuk menjaga kesihatan gigi anda.

3. Mulut kering

Atas apa sebab sekalipun, mulut kering menyebabkan kurang penghasilan air liur yang penting dalam menghalang pembentukan plak. Sebab itu, mereka yang mengalami mulut kering lebih cenderung untuk mendapatkan gigi yag kurang sihat.

Antara sebab mulut kering adalah kurang minum air, sesetengah ubat-ubatan atau keadaan kesihatan seperti diabetes.

4. Mengisar atau mengetap gigi

Kadangkala, ia sudah menjadi tabiat sehingga tidak disedari oleh pelakunya, terutamanya jika ia berlaku semasa tidur. Amalan ini merosakkan gigi dengan menyingkirkan enamel pada gigi yang penting dalam melindungi permukaan gigi.

Anda boleh menggunakan alat pelindung gigi semasa tidur untuk mengelakkan masalah ini.

5. Umur

Penuaan adalah proses yang tidak dapat dielakkan. Semakin lama, banyak fungsi badan akan mula berkurang dan rosak. Gigi juga tidak terlepas daripada proses ini. Namun, dengan penjagaan gigi yang sihat dari usia muda, anda boleh melewatkan kerosakan gigi akibat penuaan.

Hello Health Group
 tidak menyediakan nasihat perubatan, diagnosis atau rawatan.


Maut Disebabkan Terkena Jangkitan Saluran Kencing? Tak Mustahil Terjadi Jika Alami Keadaan Ini...

Bolehkah seseorang itu menemui maut hanya disebabkan oleh jangkitan saluran kencing? Jawapannya adalah ya jika ada tanda sepsis yang berlaku. Apa itu sepsis?

Sila lihat penerangan di bawah ini.

Tanya Roberts maut disebabkan jangkitan saluran kencing!

Baru-baru ini, seorang aktres, Tanya Roberts telah maut pada umur 65 tahun.

Puncanya adalah disebabkan oleh
 jangkitan saluran kencing atau ringkasnya disebut UTI (
urinary tract infections
).

Beliau merupakan seorang pelakon yang pernah membintangi beberapa filem terkenal termasuklah filem
James Bond: A View to Kill
 pada tahun 1985.

Persoalannya,
bagaimana seseorang itu boleh maut disebabkan oleh jangkitan saluran kencing?

Apa yang anda perlu tahu mengenai jangkitan saluran kencing

Saluran kencing merujuk kepada kesemua bahagian tubuh yang terlibat dengan sistem perkumuhan atau kencing.

Ini termasuklah buah pinggang, ureter, uretra dan pundi kencing.

Salah satu daripada organ-organ yang dinyatakan ini boleh dijangkiti dengan patogen, sebagai contoh bakteria.

Bakteria ini pula boleh menyebabkan keradangan pada saluran kencing apabila tubuh badan anda mula memberi tindak balas kepada jangkitan tersebut.

Biasanya, jangkitan saluran kencing boleh dirawat pada peringkat awal ia dikesan.

Bagi jangkitan bakteria, penggunaan antibiotik sudah mencukupi.

Namun, dalam beberapa kes, tubuh badan anda mungkin akan memberikan tindak balas yang sangat kuat kepada jangkitan yang berlaku.

 Keadaan ini disebut sebagai sepsis
.

Keadaan sepsis inilah yang boleh menyebabkan kematian yang berpunca daripada jangkitan saluran kencing.

Apa itu sepsis?

Mesti anda ingin tahu apa itu sepsis.
Sepsis ialah satu keadaan kecemasan perubatan yang disebabkan oleh tindak balas tubuh terhadap jangkitan.

Sepsis juga boleh mengancam nyawa. Sepsis berlaku disebabkan kesan keradangan pada seluruh tubuh.

Keradangan dan pembekuan darah yang berlaku ketika sepsis boleh menyebabkan aliran darah berkurangan ke bahagian tubuh dan organ badan yang penting.

Apabila hal ini berlaku, maka organ-organ penting boleh mengalami kegagalan berfungsi seterusnya menyebabkan kematian.

Sekarang anda sudah mengetahui apa itu sepsis.

Siapakah yang berisiko untuk mendapat sepsis?

Sepsis boleh berlaku kepada sesiapa sahaja. Namun, golongan di bawah ini adalah mereka yang paling berisiko untuk mengalami sepsis.

Warga emas

Wanita hamil

Kanak-kanak yang berumur kurang 1 tahun

Mereka yang menghidap penyakit-penyakit kronik seperti diabetes, buah pinggang dan kanser

Mereka yang mempunyai sistem imun yang lemah seperti individu yang mempunyai HIV

Pesakit yang berada di hospital

Pesakit yang menggunakan bantuan tiub saluran kencing atau tiub pernafasan

Simptom atau tanda sepsis yang perlu anda perhatikan

Terdapat beberapa tanda sepsis yang boleh berlaku mengikut peringkat.

Ada beberapa tanda sepsis yang biasa berlaku. Tanda ini termasuklah tanda sepsis biasa, tanda sepsis teruk atau parah, dan tanda kejutan septik:

Tanda sepsis biasa:

Mengalami demam yang melebihi 36 darjah Celsius

Kadar denyutan jantung yang melebihi 90 degupan setiap minit

Bernafas lebih daripada 20 pernafasan setiap minit

Kemungkinan berlakunya jangkitan atau jangkitan yang telah disahkan

Tanda sepsis teruk atau parah

Tanda sepsis teruk berlaku apabila terdapat organ yang gagal berfungsi. Antara tanda sepsis teruk adalah seperti berikut:

Terdapat tompok pada kulit

Pengeluaran air kencing yang berkurangan

Perubahan pada keupayaan mental

Platelet yang berkurangan

Mengalami masalah untuk bernafas

Degupan jantung yang tidak normal

Berasa sejuk kerana penurunan suhu tubuh

Tidak sedarkan diri

Berasa lemah yang terlampau

Tanda kejutan septik

Tanda kejutan septik adalah sama dengan tanda sepsis teruk, dengan tambahan tekanan darah yang rendah.

Bilakah perlu berjumpa doktor?

Biasanya, sepsis atau tanda sepsis berlaku ketika seseorang pesakit itu sedang mendapatkan rawatan di hospital.

Mereka yang berada di Unit Rawatan Rapi lebih terdedah untuk mengalami jangkitan yang kemudiannya menyebabkan sepsis.

Sekiranya anda mendapati simptom atau tanda sepsis berlaku selepas anda pulang dari hospital, segera hubungi ambulans atau terus ke unit kecemasan hospital.

Kesimpulan

Jangkitan saluran kencing biasanya tidak menyebabkan maut. Namun, sekiranya sepsis berlaku disebabkan jangkitan seperti ini, ia boleh mengancam nyawa.

Apatah lagi jika ia berlaku kepada golongan berisiko yang telah dinyatakan sebelum ini.

Oleh itu, jika anda mengalami sebarang jangkitan saluran kencing
, jangan berasa malu untuk mendapatkan rawatan sepantas mungkin.


Suami Salahkan Isteri Tak Menarik, Sebab Tu 'Adik' Lembik? Ini Mitos & Fakta Mati Pucuk

Penyakit zakar, mati pucuk telah
menimpa seramai 3 juta lelaki di Malaysia!
 Pun begitu, masih banyak khabar angin yang salah berlegaran dalam kalangan masyarakat.

Bahkan, sebahagian besar informasi yang didengar dan dibaca mengenai mati pucuk atau
erectile dysfunction
(ED) di dalam talian atau daripada orang sekeliling kebanyakannya auta!

Untuk memahami penyakit zakar ini dengan lebih mendalam, anda perlu tahu membezakan yang mana fakta, dan mitos.

Usah risau, kami di Hello Doktor akan sama-sama merungkai kebenaran di sebalik ura-ura yang sering menimbulkan kesalahfahaman tentang masalah ini, jom baca!

Mitos & fakta penyakit zakar, mati pucuk!

#1 Mati pucuk & faktor usia

Salah satu kepercayaan yang sering dikatakan mengenai penyakit zakar ini, ia hanya menyerang golongan lelaki yang lebih tua.

Untuk makluman, prevalensi ED sememangnya meningkat seiring usia, iaitu 40% lelaki berusia lebih daripada 40 tahun dan 70% pula berumur lebih 70 tahun.

Statistik kondisi ini menunjukkan bahawa ia boleh menyerang kaum Adam dalam lingkungan umur berapa pun, tidak hanya terhad kepada mereka yang berusia!

Malah, lebih daripada seperempat lelaki di bawah usia 40 tahun dilaporkan mempunyai pengalaman ED, dan separuh daripada golongan ini mengalami masalah yang serius!

Ya, ED yang lebih kerap menjejaskan lelaki tua
, namun anda masih boleh mengalaminya kerana ternyata kondisi ini menyerang individu tanpa mengira usia atas pelbagai kondisi yang berupaya memicu mati pucuk.

#2 Penyakit zakar: ED boleh menghilang dengan sendiri

Disfungsi ereksi merupakan masalah perubatan yang boleh bermula atas pelbagai sebab dan akan terus bertambah parah dari masa ke masa, jika puncanya tidak ditangani.

Ini membuatkan risiko bahaya untuk tidak diuji dan dirawat, menjadi lebih besar!

Dengan aterosklerosis (penyakit plak terkumpul di dalam arteri), anda berisiko jauh lebih tinggi untuk serangan jantung, strok, dan juga jangkitan pada luka.

Pun begitu, arteri yang tersumbat bukanlah satu-satunya penyebab ED. Antara pemicu mati pucuk yang lain termasuk:

Tekanan darah tinggi.

Kerosakan saraf.

Penyakit Peyronie (zakar membengkok dengan melampau).

Obesiti.

Diabetes.

Kolesterol tinggi.

Kecederaan pada zakar.

Penurunan testosteron.

Estrogen meningkat.

Masalah kesihatan yang sedia ada hanyalah sebahagian daripada pemicunya.

Jika kalian tiada
mood
atau alami gangguan emosi, ereksi juga akan sukar terjadi.

Penyumbang ED secara psikologi pula boleh merangkumi:

Kemarahan terhadap pasangan

Keresahan

Kemurungan

Terasa bosan dengan pasangan anda

Rasa bersalah

Kebimbangan dengan prestasi di ranjang

Pengalaman trauma seksual yang lalu

Tekanan atau stres

Akhir sekali, pilihan gaya hidup anda juga berupaya menjadi antara penyumbangnya!

Sekiranya anda seorang perokok, suka minum arak, atau terlibat dalam penyalahgunaan dadah, tidak mustahil untuk anda alami masalah mati pucuk.

Malah, ubat-ubatan tertentu, baik yang boleh diperoleh di kaunter dan dipreskripsi turut berisiko menyebabkannya.

#3 Zakar tidak ‘naik’ dek kerana tidak tertarik dengan pasangan

Betul ke kekurangan tarikan seksual pun boleh buat ‘adik’ susah naik? Sebenarnya, banyak sekali faktor yang boleh menyebabkan masalah ereksi.

Walaupun kekurangan tarikan seksual terhadap pasangan mungkin salah satunya, namun kemungkinan besar ia menjadi indikasi kepada masalah lain juga tidak mustahil.

Penyakit zakar ED boleh disebabkan oleh:

Masalah jantung, seperti tekanan darah tinggi dan aterosklerosis (pengerasan arteri)

Diabetes (antara 35% dan 50% lelaki dengan penyakit diabetes mengalami ED)

Beberapa jenis ubat-ubatan untuk tekanan darah, kegelisahan, dan kemurungan

Gangguan saraf, seperti penyakit Parkinson dan sklerosis berbilang

Masalah hormon

Masalah mood seperti tekanan, kegelisahan, dan kemurungan

Merokok dan minum alkohol

Telah menjalani pembedahan prostat dan pundi kencing tertentu

#4 Mati pucuk boleh diubati hanya dengan bantuan suplemen herba?

Untuk makluman, kalian berpotensi menghadapi beberapa risiko apabila anda mengambil suplemen yang kononnya dipasarkan untuk ubati ED.

1 perkara yang perlu difahami, anda mungkin tidak akan dapat mengenal pasti kandungan sebenar kebanyakan suplemen yang dijual sebagai rawatan ED.

Tidak mustahil juga ia
mengandungi bahan berbahaya yang tidak boleh dicampur dengan ubat-ubatan lain
 yang anda sedang ambil.

Juga, jika anda pandai-pandai mengambil suplemen ini tanpa merujuk doktor, ini bermakna kalian tidak diperiksa untuk kemungkinan seperti diabetes dan penyakit jantung yang mungkin mengakibatkan ED.

#5 ED boleh menjadi gejala penyakit fizikal?

Fakta! Ereksi melibatkan banyak faktor fizikal dalam badan; saraf, hormon, saluran darah, dan otak.

Apa-apa perkara yang mengganggu faktor-faktor ini boleh menyebabkan ED, termasuk penyakit yang merosakkan saluran darah dan saraf, serta
penyakit yang menurunkan tahap testosteron.

Penyakit ini turut meliputi diabetes, aterosklerosis, hipogonadisme (kondisi yang menyebabkan tahap testosteron yang lebih rendah), sklerosis berbilang, penyakit Parkinson, dan strok.

Justeru, menangani penyakit fizikal yang sedia ada dapat bantu mengurangkan penyakit zakar mati pucuk!

Konklusi

Penyakit zakar seperti ED, kondisi yang berupaya menjejaskan golongan lelaki daripada semua peringkat umur dan harus ditangani secara terbuka.

Sekiranya anda mengesyaki
menderita disfungsi ereksi
, segera lakukan janji temu pada hari ini!

Ini akan bantu mengenal pasti sebarang risiko penyakit yang berkemungkinan memicu ED dan memberikan kalian peluang untuk mendapatkan rawatan sebelum kondisi bertambah parah.


Minggu 8

Perkembangan bayi

Minggu ini kandungan anda adalah kira-kira saiz kacang merah dengan panjang 2.7 cm. Kandungan akan sentiasa bergerak dan berubah dalam badan anda.

Salah satu perubahan ini termasuklah perkembangan jari dan jari kaki. Embrio anda akan mula semakin kelihatan seperti bayi. Sebelum ini jari tangan dan kaki bayi anda bercantum, kini mereka mula terpisah. Bahagian atas bibir bayi, hidungnya yang kecil dan kelopak matanya mula terbentuk. Semua perubahan yang mengujakan anda dan bayi anda. Untuk menampung semua perubahan ini, cecair amnion akan bertambah kepada kira-kira 30 mililiter setiap minggu.

Perubahan hidup & tubuh badan

Seperti yang disebut minggu lepas, payudara anda sudah mula membengkak dan menjadi lembut. Dalam beberapa kes, ia mungkin menjadi amat menyakitkan. Bra anda akan mula menjadi ketat dan tidak selesa. Anda mungkin patut mula mendapatkan bra yang lebih besar dan lebih sokongan. Hormon kehamilan anda sedang menyediakan payudara anda bagi menghasilkan susu untuk bayi anda. Rasa tidak selesa akan semakin berkurangan pada minggu-minggu yang akan datang.

Adakah anda berasa lebih letih? Hormon kehamilan yang dipanggil progesteron, bertanggungjawab untuk membuat anda berasa mengantuk. Apabila anda berasa letih, anda patut mengambil masa untuk berehat. Tidur sekejap dapat membantu memberikan tenaga yang anda perlukan untuk melalui hari-hari anda. Jangan cuba untuk membebankan badan anda. Perhatikan isyarat badan anda dan ingat bahawa badan anda bekerja keras untuk menyokong anda dan bayi anda.

Apakah yang perlu saya beri perhatian?

Rasa loya boleh membuatkan anda berasa letih. Berikut adalah beberapa tips berguna untuk menguruskan rasa loya anda:

Pilih makanan dengan teliti
. Pilih makanan berkarbohidrat, rendah lemak dan mudah untuk dihadam. Makanan ringan seperti gula-gula halia kadangkala sangat berguna. Anda harus mengelakkan makan makanan yang berminyak, pedas dan berlemak.

Makan makanan ringan atau hidangan dengan kuantiti yang sedikit tetapi lebih kerap
. Anda mungkin mengalami kesukaran memakan tiga hidangan sehari. Makan hidangan yang lebih kecil dengan lebih kerap boleh membantu rasa loya anda. Anda boleh mencuba makan lima kali sehari berbanding tiga kali sehari. Ini boleh membantu anda mencerna lebih banyak makanan dan menyerap lebih banyak nutrien.

Minum lebih banyak
air. Pastikan anda minum air dengan banyak. Untuk membantu rasa loya, anda boleh mencuba ale halia atau teh halia.

Elakkan makanan yang membuat anda berasa tidak selesa dan loya.
 Elakkan makanan atau bau yang membuat anda loya. Pastikan pengudaraan bilik baik dan tidak berbau untuk mengelakkan sebarang kemungkinan yang memburukkan rasa loya anda.

Menghirup udara segar.
Jika cuaca mengizinkan, buka tingkap anda apabila anda berada di rumah atau di tempat kerja. Berjalan setiap hari di luar rumah juga akan membantu melegakan rasa loya anda.

Mengambil vitamin pranatal anda dengan makanan
. Vitamin pranatal boleh membuatkan anda berasa loya. Pastikan anda mengambil vitamin anda selepas makan seperti snek ringan atau menghisap gula-gula halia selepas pengambilan vitamin anda.

Cuba akutekanan dan akupunktur:
 Walaupun masih belum terbukti berkesan, sesetengah wanita mungkin merasa lega dengan penggunaan akutekanan atau akupunktur.
Acupressure
 merangsang titik-titik tertentu pada badan dengan tekanan. Anda boleh membeli gelang akutekanan, yang mungkin terdapat di farmasi tempatan. Ia direka untuk merangsang titik tertentu pada pergelangan tangan yang dapat mengurangkan loya. Akupuntur melibatkan penggunaan jarum nipis pada titik tekanan tertentu pada badan anda. Pastikan anda mencari seorang pakar yang dilatih secara profesional dan mempunyai pengalaman dengan wanita hamil. Anda juga perlu sentiasa memberitahu doktor anda sebelum memulakan sebarang terapi baru. Doktor anda boleh memberikan anda rujukan yang bersesuaian.

Pertemuan dengan doktor

Apa yang harus saya maklumkan pada doktor?

Anda harus memberitahu doktor anda jika anda mengalami sebarang sakit kepala. Sakit kepala dalam kehamilan adalah perkara biasa tetapi boleh menyebabkan ketidakselesaan. Jumlah darah anda telah meningkat sebanyak 40 hingga 50 peratus dan boleh mencetuskan sakit kepala. Anda perlu berbincang dengan doktor tentang rawatan yang selamat untuk anda. Doktor anda mungkin mencadangkan beberapa rawatan semula jadi untuk melegakan sakit kepala anda tanpa ubat-ubatan.

Apakah ujian yang perlu saya tahu?

Doktor anda mungkin menyarankan calitan pap, yang merupakan ujian rutin untuk mengesan sebarang jangkitan kelamin (STI). Pusat Kawalan dan Pencegahan Penyakit (CDC) mengesyorkan semua wanita hamil diuji pada peringkat awal kehamilan. Terdapat banyak STI yang boleh dirawat dengan mudah menggunakan antibiotik. Lebih awal anda mendapatkan rawatan, semakin kurang risiko berbahaya yang mungkin berlaku kepada janin anda yang sedang membesar.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Adalah perkara biasa untuk anda merasa bimbang tentang segala-galanya sewaktu hamil. Ia adalah tanda perkembangan naluri keibuan anda yang mahu melindungi bayi anda daripada sebarang bahaya yang boleh dicegah. Jika anda seorang yang aktif, anda mungkin tertanya-tanya jika anda masih boleh meneruskan aktiviti sukan tertentu. Menjadi aktif bagus untuk kesihatan anda tetapi terdapat beberapa aktiviti yang boleh membahayakan bayi anda. Berikut adalah beberapa aktiviti sukan yang harus anda elakkan:

Berbasikal:
Berbasikal bukan idea yang baik untuk mereka yang baru mula menunggang tetapi pelumba berpengalaman boleh berbasikal sehingga bulan ke-6 kehamilan – Lebih daripada tempoh tersebut mungkin berbahaya.

Sukan antagonis, perlanggaran atau kuatatlet
: Bola sepak, bola keranjang akan membuat anda mempunyai risiko kecederaan yang tinggi sewaktu latihan, berlaku perlanggaran, terjatuh semasa bermain.

Bersenam:
 Bersenam juga mendedahkan anda kepada risiko jatuh dan trauma abdomen semasa bersenam. Jadi berhati-hati!

Menunggang
kuda: Sekalipun anda seorang penunggang berpengalaman, adalah tidak bernilai untuk mempertaruhkan hidup anda dan kandungan. Anda perlu segera berhenti menunggang apabila mengetahui bahawa anda sedang hamil.

Mandi dan sauna sebelum bersenam
: Merendamkan diri dalam tab mandian panas atau duduk dalam sauna boleh membahayakan bayi, kerana suhu yang terlalu tinggi boleh menyebabkan kecacatan kepada bayi.

Berjalan:
Jika anda bukan seorang pelari sebelum mengandung, sekarang bukanlah masa yang tepat untuk memulakan hobi ini. Jika anda mempunyai tabiat berjalan sebelum ini, aktiviti ini mungkin sesuai dengan anda. Dari bulan keenam kehamilan, risiko jatuh akan bertambah; jadi berjalanlah dengan berhati-hati! Anda juga perlu memberi perhatian untuk mengelakkan pendedahan di luar jika suhu udara terlalu panas dan minum air yang banyak untuk menggantikan air yang hilang melalui peluh.

Menyelam:
Aktiviti ini sama sekali tidak boleh dilakukan apabila anda hamil. Apabila anda keluar ke permukaan, gelembung gas akan terbentuk dalam darah dan boleh membahayakan anda dan bayi.

Tenis: P
ermainan dengan pergerakan sederhana seperti tenis mungkin sesuai jika anda selalu bermain sebelum mengandung. Tetapi pada masa kehamilan, anda mungkin mempunyai masalah dengan keseimbangan, jadi berhati-hati.

Gelongsor air
: Gelongsor air merupakan antara aktiviti yang paling berisiko untuk terjatuh atau mengalami trauma perut.

Walaupun anda seorang yang aktif bermain sukan sebelum mengandung, anda perlu mengurangkan aktiviti fizikal dari bulan keenam kehamilan jika anda mempunyai risiko kelahiran pramatang atau pertumbuhan janin terbantut. Doktor anda boleh membantu anda menetapkan jadual atau menyarankan rutin senaman yang sesuai untuk anda dan bayi anda.

Sertai kami minggu depan, minggu 9, untuk melihat bagaimana bayi anda berkembang!

Hello Health Group
 tidak menawarkan sebarang nasihat, diagnosis atau rawatan perubatan.

Gambaran Janin Minggu ke-8


Anak Perempuan Anda Baru Haid? Ini 5 Cara Hilangkan Rasa Sakit Menstruasi

Sakit menstruasi merupakan satu kesakitan yang paling tidak disukai kebanyakan wanita. Namun, bagi remaja yang pertama kali mengalami haid, sudah tentu akan bimbang menghadapi rasa sakit senggugut.

Bukan sekadar drama

Kesakitan semasa kedatangan haid bagi setiap individu adalah berbeza-beza. Anda mungkin tidak berasa sakit berbanding individu lain yang mengalaminya. Namun itu tidak bermakna anda boleh membuat andaian bahawa mereka seolah-olah berdrama.

Begitu jugalah keadaannya dengan
 seorang remaja yang mungkin pertama kali mengalami period
. Jangan pernah menganggap apa yang mereka lalui terlalu dramatik. Ini kerana rasa sakit menstruasi yang dialami anak anda mungkin benar-benar menyakitkan.

Didatangi haid bukan sekadar bermakna keluar darah, tetapi dalam masa yang sama ia turut
boleh mengakibatkan sakit kepala
, PMS dan kekejangan pada sekitar bahagian bawah perut. Ia bukanlah satu perkara mudah bagi remaja perempuan yang pertama kali melaluinya.

Sebagai ibu pastinya anda akan cuba untuk mencari jalan membantu mengurangkan rasa sakit yang dialaminya, bukan? Tetapi adakah terdapat cara yang boleh dilakukan?

Rasa sakit menstruasi normal atau tidak?

Kekejangan akibat haid dan PMS (sindrom premenstruasi) adalah perkara yang tidak sama. Simptom PMS melibatkan perubahan mood, rasa ketidakselesaan, perut kembung dan rasa kelesuan yang muncul seminggu sebelum kitaran haid bermula.

Malahan, apabila simptom PMS mula menyusut ketika kitaran haid bermula,
kesakitan lain pula yang akan muncul, iaitu kekejangan haid.

Umumnya, kekejangan haid berlaku disebabkan oleh kontraksi yang berlaku pada bahagian rahim. Pada tempoh lapisan uterus ‘melepaskan’ prostaglandin, ia akan membuatkan kekejangan yang dirasai menjadi lebih menyakitkan.

Kesakitan yang dirasai adalah lebih dirasai khususnya semasa beberapa hari pertama kitaran haid bermula. Kesakitan akibat haid adalah amat menyakitkan berbanding kesakitan lain. Tetapi adakah ia sesuatu yang normal?

Dua jenis kesakitan haid

Umumnya terdapat dua jenis kesakitan akibat haid, iaitu:

 Dismenorea primer

Ini merujuk kepada rasa sakit yang muncul pada remaja perempuan yang pertama kali mengalami period. Kebiasaannya rasa sakit yang dihadapi tidak disebabkan oleh penyakit atau masalah kesihatan lain.

Ia biasanya akan berulang pada setiap kitaran haid dan akan berlaku untuk tempoh 1 atau 2 sebelum munculnya haid, atau ketika pendarahan haid bermula. Kesakitan ini akan dirasai di bahagian bawah abdomen, bahagian belakang badan atau paha.

Secara umumnya,
dismenorea primer merupakan satu masalah yang sering dihadapi
oleh hampir 50 hingga 90% wanita di seluruh dunia dan ia digambarkan sebagai satu pengalaman haid yang menyakitkan.

Majoriti individu yang menghidapi masalah ini adalah individu yang masih muda dan masalah ini akan berkurangan seiring dengan peningkatan usia.

 Dismenorea sekunder

Adalah satu kesakitan yang berkembang selepas hari pertama haid dan ia boleh dialami oleh individu yang mempunyai kitaran haid normal. Biasanya rasa sakit ini cenderung menunjukkan masalah pada rahim dan organ pelvis, termasuklah:

Endometriosis

Fibroid

Penyakit keradangan pelvik

Kesakitan dismenorea sekunder ini biasanya bermula lebih awal dalam kitaran haid, lebih menyakitkan dan berlangsung lebih lama dari kesakitan senggugut haid yang biasa, iaitu dismenorea primer.

Tanpa pemeriksaan perubatan sewajarnya, sukar untuk menentukan sama ada sakit atau kesakitan yang berlaku disebabkan oleh dismenorea primer atau sekunder.

Sekiranya rasa sakit menstruasi yang dialami anak anda tidak berkurangan dengan pengambilan ubat antikeradangan, lebih teruk lagi ia menghalangnya daripada melakukan tugasan harian seperti hadir ke sekolah, pastikan anda membawanya untuk mendapatkan rawatan doktor.

Tip hilangkan rasa sakit menstruasi

Rasa sakit menstruasi ringan boleh dihilangkan. Sekiranya anak anda mengalami kekejangan dan kesakitan disebabkan haid, anda boleh memberikan beberapa cadangan berikut, antaranya:

 Senaman

Melakukan senaman ringan pastinya dapat membantu
 mengurangkan kesakitan. Ia tidak perlu menjadi satu senaman yang berat atau sukar dibuat. Lakukan sebarang aktiviti fizikal ringan dan mudah.

Anda mungkin boleh mencadangkan kepada anak anda untuk berjalan-jalan di sekitar kawasan perumahan atau mengambil angin di taman permainan berdekatan rumah anda.
Yoga dan latihan regangan juga boleh membantu
.

 Mandi air panas

Mandi dengan air panas sudah tentu dapat membantu mengurangkan dan melegakan kekejangan akibat haid. Mungkin ketika anak anda mengalami kesakitan, anda boleh membenarkannya untuk mandi lebih lama.

 Pad pemanasan

Kebanyakan remaja perempuan juga menggunakan pad pemanasan pada
 bahagian bawah perut atau pelvik
. Kini pad pemanasan boleh didapati secara meluas di pasaran. Bagaimanapun, ketika menggunakannya pastikan tahap kepanasan pad ditetapkan pada suhu sederhana atau rendah.

 Ubat-ubatan

Terdapat pelbagai ubat-ubatan yang dalam membantu menghilangkan kesakitan akibat period. Antara pilihan ubat yang sering digunakan untuk melegakan kekejangan dan kesakitan adalah seperti:

Ibuprofen (Advil and Motrin)

Naproxen natrium (Aleve)

Penggunaan ubat Aspirin kepada individu di bawah usia 20 tahun amatlah tidak digalakkan. Ini kerana ia
berisiko meningkatkan risiko sindrom Reye
 – sejenis penyakit jarang berlaku dan boleh mengancam nyawa.

Dalam apa jua pengambilan ubat, pastikan anda mendapatkan nasihat dan rundingan daripada doktor terlebih dahulu.

 Keselesaan

Apabila berada dalam kesakitan, sudah tentu perkara yang paling diingini adalah untuk berasa selesa. Jadi jika anak anda mengalami kesakitan, anda mungkin boleh menyarankan dia untuk berehat sambil
menonton rancangan kegemarannya di televisyen.
 Berehat di dalam bilik juga boleh dianggap sebagai satu idea yang baik.

Akhir kata

Rasa sakit yang dialami kerana haid adalah satu proses biasa. Namun ia tidak bermakna anda boleh menganggap ia satu keadaan yang remeh, apatah lagi jika ia merupakan haid pertama anak anda.

Mereka mungkin benar-benar berada dalam kesakitan dan memerlukan kehadiran anda untuk mengurangkan rasa sakit itu. Kalau rasa sakit itu menjadi semakin teruk, pastikan anda membawa mereka untuk mendapatkan rawatan doktor dengan segera.

Hello Health Group
 tidak menyediakan nasihat perubatan, diagnosis, atau rawatan.


Kondisi Hati Berlemak, Beberapa Perkara Asas Anda Perlu Tahu Tentangnya!

Anda mungkin pernah terdengar atau terbaca tentang hati berlemak. Namun, tahukah anda apa dia kondisi ini?

Untuk pengetahuan anda semua, kondisi
fatty liver
 ini adalah satu keadaan kesihatan di mana
terdapat sel lemak terkumpul di dalam hati
 dan mempunyai spektrum yang luas:

Steatosis

– hanya pengumpulan sel-sel lemak

Steatohepatitis

– terdapat radang pada hati

Fibrosis

– parut terbentuk di dalam hati

Sirosis

– seperti fibrosis tetapi parut yang terbentuk lebih teruk sehingga merosakkan struktur hati

Diagnosis dibuat melalui ujian sel hati di bawah mikroskop. Ia mungkin akan kelihatan di antara sel-sel hati normal.
Jika berlaku sirosis, struktur hati akan terjejas
.

Bagaimana kenal pasti kondisi hati berlemak?

Kebanyakan pesakit tidak menunjukkan apa-apa simptom atau tanda. Sebahagiannya mungkin ada mengalami simptom berikut:

Cepat letih badan

Tidak sedap badan

Rasa
tidak selesa di bahagian atas kanan abdomen

Melalui ulstrasound atau sinar X, hati mungkin dilihat lebih besar berbanding normal.

Manakala ujian darah fungsi hati
 (
liver function test
) boleh menunjukkan kadar enzim yang tidak normal termasuk AST dan ALT.

Diagnosis akhir hanya boleh dibuat melalui ujian di bawah mikroskop, seperti yang disebutkan di atas.

Bagaimana kondisi ini boleh berlaku?

Penyakit hati berlemak dibahagiakan kepada dua: beralkohol dan bukan alkohol.

Di Eropah, sebab utama bagi penyakit ini adalah pengambilan alkohol yang berlebihan manakala di Malaysia,
kebanyakan kes adalah bukan disebabkan alkohol
.

Bagi jenis yang kedua, ia berpunca daripada pelbagai faktor:

Obesiti

Diabetes

Kolesterol tinggi di dalam darah

Tekanan darah tinggi

Tanda-tanda dan ujian mikroskop tidak membezakan
antara jenis alkohol dan bukan alkohol
.

Hanya sejarah perubatan daripada pesakit yang menentukan puncanya komplikasi utama penyakit ini adalah radang steatohepatitis dan sirosis.

Cara merawat dan mencegah kondisi ini!

Tiada rawatan khusus bagi keadaan kesihatan ini, ia yang paling penting adalah menurunkan berat badan bagi mereka yang obes.

Di samping itu, semua faktor risiko yang ada harus dikawal termasuk kolesterol di dalam darah, diabetes dan tekanan darah tinggi.

Pencegahan adalah langkah terbaik, terutamanya berat badan
. Senaman dan pemakanan yang sihat adalah kunci kepada pencegahan penyakit hati ini.

Baca lagi artikel berkaitan:

Kalau Mahu 10 Manfaat Kesihatan Ini, Kena Jaga Makanan & Buat Senaman!

Bakar Lemak Lebih Pantas Dengan Senaman TABATA, Rahsia Atlet Olimpik Kekal Cergas!

Bersenam Untuk Sihat, Tapi Kalau Berlebihan, Buruk Padahnya! Ini 5 Tanda Terlebih Senaman Kardio

Hati adalah organ utama di dalam badan manusia yang menjalankan banyak fungsi dalam memastikan anda terus sihat.

Jagalah hati anda sebaiknya. Sekalipun, ia boleh digantikan melalui derma organ, fungsinya tidak akan sama seperti asal.


Sakit Tekak Tapi Tak Tahu Masalah Apa, Ini Dia 4 Jenis Penyakit Yang Lazim Berlaku!

Tekak adalah organ badan yang mempunyai peranan penting dalam sistem pernafasan dan pencernaan. Lalu, apa yang akan terjadi jika anda terkena sakit tekak berpanjangan?

Artikel ini akan
memfokuskan kepada penyakit tekak
 yang lazim dialami dan didiagnosis dalam kalangan pesakit.

Untuk mendapatkan lebih banyak informasi tentang Kesihatan ENT, anda boleh klik
di sini
.

Sakit tekak berpanjangan akibat tonsilitis

Tonsilitis atau radang tonsil berlaku apabila dua kelenjar limfa (
turut dikenali sebagai tonsil
) mengalami keradangan akibat jangkitan kuman.

Keadaan kesihatan ini boleh berlaku pada semua peringkat usia namun ia lazim didiagnosis dalam kalangan kanak-kanak.

Gejala yang boleh dialami oleh pesakit termasuklah:

Demam.

Sakit tekak berpanjangan.

Tonsil bengkak dan merah
 (atau putih kekuningan).

Bau nafas busuk.

Sakit leher dan dagu akibat daripada kelenjar limfa bengkak.

Jangkitan tonsil boleh berlaku
 disebabkan oleh virus atau bakteria. Namun, agen yang paling lazim dikaitkan dengan masalah ini adalah bakteria.

Tempoh kebolehjangkitan adalah di antara 24 hingga 48 jam sebelum anda menunjukkan sebarang gejala.

Jika
anda telah mengambil antibiotik
, ia tidak lagi boleh berjangkit kepada individu lain.

Sakit tekak berpanjangan angkara laringitis

Sama seperti tonsillitis,
laringitis adalah masalah kesihatan
 yang berlaku kesan daripada proses keradangan.

Cuma kali ini,
kotak suara anda terlibat dalam proses penyakit ini
.

Keadaan ini boleh berlaku akibat jangkitan, penggunaannya secara berlebihan atau iritasi.

Mereka yang didiagnosis dengan masalah laringitis boleh menunjukkan gejala seperti berikut:

Suara lemah.

Hilang suara.

Tekak kering dan serak.

Sering rasa gatal tekak.

Sakit tekak berpanjangan.

Batuk kering
.

Simptom yang dialami kebiasaannya tidaklah begitu teruk dan ia boleh dirawat dengan merehatkan suara anda.

Oleh sebab kotak suara sedang mengalami proses keradangan disebabkan proses patologi tertentu, apa yang anda perlu buat hanyalah
mengambil sejumlah air mencukupi
 seperti yang disarankan oleh pakar.

Jika punca laringitis adalah jangkitan virus atau bakteria, ia boleh tersebar dengan pantas terutamanya dalam kalangan kanak-kanak.

Laringitis juga boleh berlaku sekiranya anak anda sering menjerit atau
 selalu menyanyi dengan nada yang kuat
.

Jika anda sedar
 suara anak anda serak, lemah
 atau mereka mengadu
sakit tekak bila menelan
, membuka mulut atau bercakap, pastikan mereka merehatkan suara mereka.

Lazimnya, masalah ini akan sembuh dengan sendirinya dalam tempoh 2 minggu.

Namun, jika ia masih tidak sembuh, bawa anak anda berjumpa dengan doktor untuk tindakan selanjutnya.

Krup (croup)

Apabila struktur di sekeliling kotak suara anda membengkak akibat jangkitan, ia merupakan
keadaan kesihatan yang dikenali sebagai krup
.

Mereka yang mengalaminya boleh menunjukkan simptom batuk teruk yang bunyi seakan-akan anjing laut menyalak.

Terdapat banyak virus yang boleh menyebabkan masalah tekak krup.

Walau bagaimanapun, kebanyakan virus yang dikesan merupakan
virus parainfluenza (selesema)
.

Ada juga kes krup yang berpunca daripada masalah alergi, terhidu masuk bahan iritasi atau jangkitan bakteria. Namun ia jarang berlaku.

Mereka yang didiagnosis dengan masalah kesihatan ini boleh menunjukkan simptom seperti:

Batuk seperti seekor anjing laut
 menyalak.

Demam.

Nafas laju.

Suara serak.

Selesema.

Mereka yang mengalaminya boleh mendapat simptom yang lebih serius seperti:

Bunyi nafas bernada tinggi
.

Kesukaran untuk menelan sesuatu/ makanan tersekat di dalam tekak.

Kulit pada sekitar hidung, mulut dan kuku jari menjadi biru atau kelabu.

Rawatan krup kebiasaannya tertumpu kepada rawatan simptom.

Kondisi kanser tekak

Jika dibandingkan dengan kanser organ badan lain,
kanser tekak jarang didiagnosis
 dalam kalangan pesakit.

Institut Kanser Amerika Syarikat menganggarkan:

Kira-kira 1.2% orang dewasa akan didiagnosis dengan kanser kaviti oral atau farinks seumur hidup mereka

Kira-kira 0.3% orang dewasa akan didiagnosis dengan kanser larinks (kotak suara) seumur hidup mereka

Mereka yang mengalaminya boleh menunjukkan gejala seperti:

Perubahan suara
.

Kesukaran
setiap kali mahu menelan
.

Susut berat badan.

Sakit tekak berpanjangan.

Rasa gatal pada tekak.

Batuk yang tidak berhenti
 (boleh jadi berdarah).

Kelenjar limfa pada leher bengkak.

Nafas berbunyi.

Sakit telinga.

Suara garau.

Jika dibandingkan dengan wanita, lelaki lebih cenderung untuk mendapat kanser tekak disebabkan oleh faktor risiko seperti merokok,
 pengambilan alkohol yang berlebihan
 dan kurang penjagaan oral.

Rawatan lebih tertumpu kepada pembedahan, terapi kemo, terapi radio dan rawatan untuk menguruskan kekurangan fungsi selepas pembedahan.


Si Kecil Merengek Nak Mandi Bersama? Mama, Lakukan 7 Perkara Ini

Ibu ingin mandi, anak pun sibuk mahu turut serta, macam mana? Jika anda ingin mandi bersama anak, ada 7 tip mandi yang perlu anda lakukan.

Boleh ke mandi bersama anak?

Jika itu persoalan yang bermain di minda, sudah tentu jawapannya BOLEH. Malahan sejak si manja lahir ke dunia, pastinya kalian telah melakukan banyak perkara bersama.

Makan sambil menyusukan anak, mengemas rumah sambil mendukung si kecil dan pelbagai perkara lain. Jadi untuk mandi bersama bukanlah 1 isu yang terlalu pelik.

Walau bagaimanapun, jika anda ingin mandi dengan anak, pastinya terdapat beberapa tip mandi yang perlu anda pertimbangkan sebagai langkah berjaga-jaga.

Selamat ke untuk mandi bersama anak?

Sudah tentulah anda perlu menunggu sekurang-kurangnya bayi anda sudah cukup kuat sebelum mandi bersamanya. Jangan pula pulang dari hospital selepas bersalin, terus ingin mandi bersama anak. Itu bahaya!

Pastinya wujud risiko-risiko tertentu kerana bilik air adalah tempat yang licin sama ada untuk anda mahupun si kecil. Risiko untuk jatuh atau tergelincir adalah tinggi.

Jika mandi menggunakan pancuran air, tekanan pancuran yang terlalu kuat, mungkin boleh mengejutkan anak. Bahkan suhu air yang terlalu sejuk juga tidak sesuai untuk mereka.

7 tip mandi dengan anak

Sedikit sebanyak anda tentu sedar bahawa mandi dengan anak bukanlah 1 perkara mudah, seperti mandi sendirian, dengan risiko bahaya yang menanti.

Jadi berikut 7
 tip mandi yang boleh anda pertimbangkan sebelum masuk ke dalam bilik air
bersama anak:

 Sesuai usianya

Anda tidak boleh mandi bersama si kecil  selagi tali pusatnya tertanggal dan sembuh sepenuhnya.

Sebaiknya, tunggulah sehingga bayi anda mampu untuk duduk sendiri, kerana pada waktu itu, mereka sudah cukup kuat untuk menyeimbangkan diri.

Selagi belum sampai waktu tersebut, mandikan si kecil dengan menggunakan span lembut atau kain bersih bersama air suam.

Anda boleh menggunakan teknik mengeratkan hubungan dengan meletakkan si kecil mendakap dada anda sambil mengelap badan mereka.

 Suhu air yang bersesuaian

Tip mandi ini terpakai kepada semua individu sama ada dewasa mahupun anak kecil.
Jika suhu air terlalu sejuk, sudah tentu ia boleh mengakibatkan rasa terkejut.

Jadi jika anda ingin mandi dengan si kecil, pastikan suhu air adalah bersesuaian.
Ia seharusnya mengikut suhu badan atau lebih sedikit daripadanya.

Anda boleh menggunakan termometer jika tidak pasti dengan suhu air.

 Kelengkapan tersedia

Jika mandi sendirian, anda mungkin hanya perlu menyediakan tuala untuk mengelap badan selepas mandi.

Akan tetapi sekiranya ingin mandi bersama anak, pastikan segala kelengkapan sama ada untuk semasa mandi atau selepas mandi sudah tersedia.

Ini bagi memudahkan anda ketika mandi dan membolehkan anda untuk fokus kepada si kecil untuk mengelakkan risiko tidak diingini daripada berlaku.

Antara barangan yang perlu disediakan seperti sabun dan syampu anak berserta tuala mereka. Sekiranya ketika sedang mandi anda menyedari ada barangan yang tertinggal, anda ada 2 pilihan:

Mengabaikan sahaja barangan yang tidak ada itu

Membawa si kecil bersama untuk mengambil barangan tersebut, jika ia adalah barangan yang perlu ada ketika mandi

Elakkan untuk meninggalkan si kecil sendirian dalam bilik air walaupun untuk tempoh beberapa saat. JANGAN!

 Satu persatu

Sekiranya anda mempunyai tab mandi, jangan masuk bersama-sama si kecil ke dalam tab tersebut. Ia 1 tindakan yang berbahaya kerana risiko tergelincir tinggi.

Jadi letakkan si kecil terlebih dahulu di dalam kerusi bayi di luar tab mandi, kemudian anda masuk ke dalam tab mandi sebelum mencapai si kecil dari kerusinya.

Cara yang lebih baik, adalah dengan mendapatkan bantuan pasangan anda.

 Alas anti
slip

Sama ada mandi bersama anak menggunakan tab mandi atau pancuran air
, tip mandi yang tidak boleh diabaikan adalah memastikan adanya alas anti
slip.

Sudah tentu ia bertujuan untuk mengelakkan anda daripada tergelincir ketika mandi, apatah lagi bersama si kecil. Risiko berdepan bahaya akan berganda.

Jika mandi dengan tab mandi, pastikan anda sentiasa memegang si kecil setiap masa. Ini dapat menghindari situasi si kecil tenggelam.

 Jangan menggunakan produk yang sama

Mungkin ketika anda sedang menyabun badan sendiri, anda terfikir untuk terus menyabun si kecil. JANGAN!

Sabun atau syampu individu dewasa bukanlah pilihan terbaik untuk kulit si kecil yang sensitif. Ia boleh menyebabkan kulit mereka kering. Sebab itu pentingnya untuk mengikuti tip mandi #3.

Tetapi anda boleh menggunakan barangan mandian si kecil seperti sabun mereka. Mungkin kulit anda akan selembut kulit mereka!

 Selesai mandi

Apabila selesai mandi bersama anak di dalam tab mandian, jangan terus keluar. Sebaliknya letakkan si kecil di dalam kerusi bayi, seperti sebelum mandi dan balutkan mereka dengan tuala.

Anda juga boleh meminta bantuan pasangan untuk mengeluarkan anak daripada bilik air. Ini sudah tentu dapat mengurangkan rasa sejuk mereka.

Jika bersendirian mandi bersama anak menggunakan pancuran, lakukan perkara yang sama. Balutkan badan mereka dengan tuala dan letakkan di dalam kerusi bayi terlebih dahulu sebelum anda mengelap badan sendiri.

Keselamatan perkara utama

1 perkara yang perlu anda ingat, ketika mandi bersama si kecil, anda mungkin akan lebih fokus membersihkan diri mereka berbanding diri sendiri. Jangan terkejut, okay?

Mandi dengan si kecil pastinya
 1 pengalaman menyeronokkan bagi kalian berdua
. Tetapi sangat disarankan untuk anda mengikuti  tip mandi yang diberikan dan sentiasa mengutamakan aspek keselamatan bersama.


Teknik Penyusuan Susu Ibu yang Betul

Antara aspek utama penyusuan susu ibu yang berjaya adalah tekapan mulut bayi. Sekiranya bayi anda tidak menekap dengan betul ke payudara anda, penyusuan mungkin menyakitkan. Terdapat teknik khusus yang boleh digunakan untuk membantu bayi menekap ke payudara anda.
Posisi penyusuan
juga penting. Apabila posisi dan tekapan yang baik diperoleh, penyusuan susu ibu akan menjadi pengalaman yang selesa untuk ibu dan bayi.

Fahami isyarat lapar

Sebelum anda memahami teknik penyusuan badan, anda perlu mengetahui isyarat lapar yang mungkin ditunjukkan bayi anda. Bayi anda mungkin menghisap bibir, lidah, jari, atau tangan. Kelihatan gelisah dan meragam juga merupakan petunjuk bahawa bayi anda lapar. Menangis adalah isyarat lapar yang lewat dan boleh menjadi sukar untuk memulakan penyusuan sewaktu bayi menangis.

Cuba perhatikan dan pelajari isyarat-isyarat awal bayi lapar. Perlu diingat bahawa bedung, puting kosong dan sarung tangan boleh menghalang isyarat lapar, kerana mulut dan tangan bayi terbatas.

Teknik bantu bayi menekap

Teknik berikut di samping posisi yang betul boleh membantu memastikan bayi menekap dengan betul untuk penyusuan susu ibu yang berjaya:

Duduk di kerusi dengan sokongan belakang yang selesa untuk menyusukan bayi anda. Menggunakan bangku kaki untuk merehatkan kaki pula boleh membantu membentuk postur yang baik dan mencegah lenguh leher dan bahu.

Gunakan bantal penyusuan jika ada. Jika tidak, gunakan sebarang bantal yang untuk membantu menyokong anda dan bayi. Bantal penyusuan yang baik sangat membantu bayi berada pada kedudukan yang tepat untuk menekap.

Pastikan perut bayi menghadap perut anda pada setiap masa.

Pastikan anda memegang rapat bayi ke arah anda, jangan cuba untuk membengkokkan badan untuk merapatkan diri kepada bayi. Ini bukan sahaja akan menyebabkan ketegangan teruk pada leher dan bahu, tetapi ia juga boleh menjejaskan posisi bayi.

Pastikan telinga, bahu dan peha bayi anda selari, yang akan memudahkan bayi menyusu.

Hidung bayi harus setentang dengan puting.

Anda mungkin perlu memegang payudara anda untuk membantu menghalakan puting pada mulut bayi anda. Genggam payudara dari tepi, menggunakan teknik pegangan “C” atau “U”. Pastikan jari anda jauh daripada puting supaya anda tidak mengganggu bayi menekap.

Halakan puting ke arah bibir atas / hidung bayi, bukan di tengah mulut. Anda mungkin perlu menggosok puting pada bahagian atas bibir untuk membantu bayi anda membuka mulutnya.

Kepala bayi harus tertolak sedikit ke belakang. Anda tidak mahu dagunya tunduk ke dada.

Apabila bayi membuka luas mulutnya dengan dagu dan lidah ke bawah, bayi boleh menekap dengan mudah. Jika bayi tidak membuka mulut dengan lebar, jangan cuba memaksa puting ke dalam. Anda mungkin perlu merangsang bayi membuka mulut dengan luas beberapa kali sebelum berjaya.

Cuba untuk memastikan sebanyak mungkin bahagian areola (kawasan hitam sekitar puting) masuk ke dalam mulut bayi.

Dagu bayi sepatutnya menekan bahagian bawah payudara.

Kedua-dua bibir atas dan bawah bayi sepatutnya terjuih seperti bibir ikan. Jika tidak, anda boleh menggunakan jari anda untuk menarik bahagian bawah ke bawah dan membuka bahagian atas agar lebih ke atas.

Selain memastikan bayi menekap dengan betul, anda juga boleh mengenal pasti posisi yang selesa untuk anda dan bayi. Terdapat pelbagai posisi berbeza yang berkesan untuk menyusu. Pastikan anda mengamalkan tip di atas untuk memastikan penyusuan berjaya.

Hello Heath Group
 tidak memberikan nasihat perubatan, diagnosis atau rawatan.


Wanita Sering Dikaitkan Dengan Jangkitan Saluran Kencing, Punca Utama Seks & SELUAR DALAM!

Jangkitan saluran kencing (UTI) adalah termasuk buah pinggang, pundi kencing dan uretra. Peranan pundi kencing dan buah pinggang adalah untuk menyimpan sisa dan mengeluarkannya daripada tubuh. Sisa-sisa ini kemudian dikeluarkan dari badan sebagai air kencing melalui uretra.

Tahukah anda, jangkitan lebih lazim berlaku dalam kalangan kalangan kaum Hawa. Ketahui masalah jangkitan saluran kencing wanita,
petua hilangkan kencing kotor
 dan apakah penyebabnya.

Untuk mendapatkan lebih banyak info tentang Urologi, sila dapatkannya
di sini.

Jangkitan saluran kencing wanita

Kemungkinan mendapatkan jangkitan saluran kencing wanita adalah lebih besar berbanding lelaki.

Sesetengah saintis juga membuat spekulasi bahawa risiko wanita lebih dua kali ganda berbanding lelaki. Tambahan pula, jangkitan pada wanita cenderung untuk berulang sendiri selama bertahun-tahun.

Jangkitan ini sering disebabkan oleh kuman dalam saluran kencing. Sesetengah kes jangkitan hilang sendiri tanpa sebarang rawatan.
Tanda-tanda jangkitan saluran kencing mungkin termasuk:

Sakit atau membakar

Keperluan untuk buang air kecil lebih kerap

Tidak dapat buang air kecil walaupun anda merasakan keinginan untuk berbuat demikian

Kebocoran air kencing

Kencing, gelap, bau atau berdarah

Baca juga:

6 Makanan & Minuman Ini Boleh Bantu Rawat Kencing Kotor Anda, Cuba Amalkan Setiap Hari!

Kencing Kotor VS UTI VS Pundi Kencing Aktif: Simptom Lebih Kurang Sama, Tapi 3 Benda Ini Bezanya

Apa yang menyebabkan UTI pada wanita

Anda mungkin pernah mendengar bahawa wanita harus mengelap dari depan ke belakang. Pepatah lama ini sebenarnya merupakan cara untuk mencegah UTI. Ia lebih masuk akal apabila anda melihat anatomi uretra, faraj dan dubur.

Uretra, tiub yang membawa air kencing keluar dari tubuh, terletak berhampiran faraj dan dubur. Sebab itu, mengelap dari depan ke belakang boleh menghalang bakteria dan kuman dari faraj dan dubur
menjangkiti uretra.

Dari uretra, jangkitan boleh bergerak ke pundi kencing dan menjangkiti organ dalaman. Uretra pada wanita jauh lebih pendek berbanding lelaki, oleh itu bakteria dan kuman boleh bergerak dengan lebih cepat.

Selain bakteria yang datang dari dubur, beberapa aktiviti lain dapat menyebabkan jangkitan saluran kencing wanita.

1. Seks

Ya, seks boleh menyebabkan UTI. Ini adalah kebenaran yang menyedihkan, tetapi pergerakan daripada seks boleh memindahkan bakteria dari faraj atau dubur ke uretra.

Tip yang baik untuk mengelakkan UTI daripada seks adalah
membuang air kecil
 dalam masa 30 minit selepas hubungan seks juga menurunkan risiko ini dari terjadi.

2. Sembelit dan cirit-birit

Sembelit
 menyebabkan lebih sukar bagi pundi kencing anda untuk mengosongkan urin. Oleh itu, urin dan semua bakteria di dalamnya terperangkap dalam tubuh anda. Bakteria kemudian tumbuh dan menyebabkan jangkitan.

Diarrhea juga boleh meningkatkan risiko UTI.
Cirit-birit
 mengakibatkan najis cair/longgar. Ini mewujudkan peluang bagi bakteria untuk membuat jalan masuk ke dalam uretra anda dengan mudah.

3. Diabetes yang tidak terkawal

Apabila gula dalam darah anda meningkat, gula tambahan ditapis ke air kecil. Ini mewujudkan persekitaran di mana bakteria berkembang. Walau bagaimanapun, ini hanya berlaku apabila anda
menghidap diabetes.
Makan terlalu banyak gula tidak akan membuatkan anda mengalami UTI.

4. Kerap tahan kencing

Menahan kencing hanya akan meningkatkan masa bakteria tinggal di dalam tubuh dan membawa kepada jangkitan.

5. Dehidrasi penyebab jangkitan saluran kencing wanita

Minum air membawa banyak manfaat kepada kesihatan dan salah satunya menghalang UTI. Lebih banyak air bermakna lebih banyak urin, yang membantu mengalirkan bakteria keluar dari tubuh anda.

6. Penggunaan produk feminin

Tidak menukar
pad dan tampon
 anda boleh membawa kepada UTI. Malah bakteria boleh merebak dengan sangat cepat. Selain itu, seluar dalam juga menjadi punca berlakunya UTI ini.


Fakta & Mitos Keguguran: Apa Anda Perlu Tahu

Makan nanas boleh menyebabkan keguguran, ibu hamil tidak boleh makan tapai kerana takut gugur, ibu yang mengalami keguguran beberapa kali adalah tanda tidak subur; ini merupakan antara stigma mengenai keguguran. Ada antaranya mitos, khabar angin, dan ada juga yang betul. Kepercayaan melalui mulut ke mulut ini tidak diketahui kesahihannya sehinggakan ada yang mempercayainya bulat-bulat. Ketahui apakah mitos mengenai keguguran dan kebenaran di sebalik mitos tersebut.

Mitos 1: Keguguran berlaku kerana ibu tidak menjaga kandungan betul-betul

Ramai wanita yang mengalami keguguran akan menyalahkan diri mereka. Ini ekoran daripada stigma masyarakat yang akan menuding jari kepada ibu jika keguguran berlaku. Lazimnya, masyarakat akan mengaitkan keguguran dengan perlakuan ibu.

Menurut Webmd, kajian yang dilakukan menunjukkan 41% wanita yang mengalami keguguran berasa bertanggungjawab kerana menyebabkan keguguran tersebut. Ramai ibu yang menyalahkan diri mereka dan menganggap mereka tidak cukup rehat, tidak makan makanan yang betul dan terlalu stres, yang menjadi punca keguguran berlaku.

Pakar Kesuburan di Orange County, Jane Frederick berkata, terdapat banyak faktor yang boleh menyebabkan wanita mengalami keguguran, namun bukan semuanya terletak di bahu ibu. Sesetengah keguguran adalah sukar untuk diterangkan, sementara sesetengah yang lain berlaku disebabkan oleh keabnormalan kromosom, masalah kesihatan lain, atau dalam hal yang tidak disangka seperti jangkitan.

Selain itu, keguguran juga boleh berlaku disebabkan penyakit diabetes yang tidak dikawal, penyakit tiroid, buah pinggang dan lupus serta gangguan autoimun. Kecederaan fizikal serius seperti kemalangan kereta yang teruk juga boleh menjadi punca keguguran.

Sesetengah kajian juga mengatakan pengambilan jumlah kafein yang banyak boleh menyebabkan keguguran, namun sesetengah kajian lain mengatakan tidak. Jadi, pakar berpendapat bahawa ibu hamil sebaik-baiknya mengehadkan pengambilan kafein kepada 200 mg sehari.

Ibu hamil yang merokok, mengambil dadah seperti kokain, ataupun minum alkohol juga boleh meningkatkan risiko mereka mengalami keguguran. Akan tetapi, ini bukanlah punca utama kepada keguguran.

Kebanyakan kes keguguran berlaku, iaitu lebih daripada 60% adalah disebabkan oleh masalah yang teruk dengan DNA bayi dalam kandungan, seperti lebihan atau kehilangan kromosom. Masalah ini mungkin diwarisi daripada keluarga ataupun halangan genetik rawak dalam telur ibu atau sperma bapa. Dalam kebanyakan kes, doktor tidak mengetahui punca tersebut.

Mitos 2: Keguguran petanda anda sukar hamil semula

Kira-kira 90% wanita yang mengalami keguguran akan menjalani kehamilan normal dan melahirkan bayi yang sihat. Namun, selepas keguguran berlaku, anda perlu mengambil masa beberapa minggu dan bulan sebelum tubuh anda benar-benar pulih. Tempoh masa ‘berehat’ sebelum anda mencuba untuk hamil semula adalah bergantung kepada berapa lama anda hamil sebelum keguguran berlaku.

Mitos 3: Anda perlu menunggu 3 bulan selepas keguguran untuk mencuba hamil semula

Ada kajian yang menunjukkan bahawa ibu yang pernah mengalami keguguran boleh mendapatkan kehamilan yang sihat walaupun hanya selepas sebulan tempoh kegugurannya. Namun, sesetengah doktor menyarankan supaya wanita yang menjalani prosedur sedutan D&C (dilation and curettage) semasa keguguran perlu menunggu lebih lama sebelum mencuba untuk hamil semula.

Mitos 4: Kerap gugur petanda anda tidak subur

Masalah keguguran dalam kalangan wanita biasanya berlaku sekali atau dua kali sahaja. Kira-kira 1% wanita akan mengalami tiga atau lebih keguguran. Biasanya, doktor akan menyarankan anda melakukan ujian untuk mencari punca bagi keguguran berulang seperti ini. Pemeriksaan akan dibuat untuk melihat masalah hormon, gangguan genetik, atau masalah lain.

Mitos 5: Tompok darah atau pendarahan bermakna anda keguguran

Kira-kira 20 hingga 40 peratus wanita hamil mengalami pendarahan faraj semasa trimester pertama, kata Brian, Levine, Pakar Obstetrik dan Ginekologi di New York City. Malahan katanya, pendarahan berterusan juga boleh berlaku pada kehamilan yang sihat. Jadi, jika berlakunya pendarahan, tidak bermakna anda mengalami keguguran. Berjumpalah dengan doktor anda untuk mendapatkan pemeriksaan.

Hello Health Group
 tidak menyediakan nasihat perubatan, diagnosis, atau rawatan.


Anestesia (Ubat Bius) Untuk Pembedahan C-Section. Adakah Ia Perlu?

Selamat ke guna bius czer semasa melahirkan anak nanti? Ada berapa jenis bius ya? Kesan sampingan pula bagaimana? Baca selanjutnya untuk jawapan.

Untuk mendapatkan lebih banyak info tentang Kehamilan, sila dapatkannya
di sini.

Definisi

Apa itu bius czer untuk pembedahan caesarean?

Bentuk anestesia yang digunakan untuk pembedahan caesarean biasanya selamat dan berkesan.

Anda boleh membuat keputusan sama ada ingin tidur (anestetik am) atau berada dalam keadaan sedar (anestetik spinal atau epidura) untuk pembedahan

Anestetik spinal mempunyai kelebihan kepada anda dan bayi anda berbanding anestetik am.

Memandangkan anda berada dalam keadaan sedar
, anda dan pasangan anda boleh berkongsi tentang kelahiran dan bayi anda boleh dibawa kepada anda sejurus selepas kelahiran.

Tiada kesan sampingan yang ketara untuk anda atau bayi anda, dan anda boleh menyusu segera selepas pembedahan.

Anestetik spinal lebih selamat sedikit daripada anestetik am dan pemulihan biasanya adalah lebih selesa dan lebih cepat.

Apa fungsi ubat bius untuk pembedahan caesarean?

Kadang-kadang pilihan yang paling selamat untuk anda atau bayi anda adalah menjalani pembedahan Caesarean.

Sekiranya anda mengandungkan kembar, kembar tiga atau lebih, kemungkinan besar
anda akan dipertimbangkan untuk pembedahan caesarean
.

Ini bergantung pada perkembangan kehamilan anda, kedudukan bayi anda, dan jika bayi-bayi berkongsi plasenta.

Risiko

Apa risiko bius czer untuk pembedahan caesarean?

Sesetengah anestetik akan turun daripada anda kepada bayi anda.

Ini mungkin menyebabkan bayi anda mengantuk seketika tetapi tidak ada kesan jangka panjang.

Anda tidak akan dapat
memegang bayi atau menyusu sehingga anda sedar secukupnya
.

Antara
kesan epidural bersalin czer, a
nda mungkin mengalami komplikasi, seperti:

Kegatalan;

Kesukaran membuang air kencing;

Tekanan darah rendah;

Sakit kepala
;

Sakit belakang;

S
akit tekak
.

Adalah penting anda memahami risiko dan komplikasi sebelum menjalani pembedahan ini.

Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Persediaan

Apa persediaan yang perlu saya lakukan sebelum menjalani ubat bius czer untuk pembedahan caesarean?

Apabila
pembedahan C-Sec
dicadangkan, doktor anda akan menerangkan kepada anda mengapa ianya dicadangkan dan kesan sampingan yang mungkin berlaku.

Jangan teragak-agak untuk bertanyakan soalan.

Apakah yang anda perlu jangkakan jika mengambil langkah prosedur ini?

Pakar bedah
 akan menggunakan anestetik am.

Anestetik am adalah kombinasi ubat yang menyebabkan tidur yang nyenyak.

Selepas itu anda tidak akan ingat apa-apa yang telah berlaku.

Kebanyakan orang akan ditidurkan dengan menyuntik anestetik melalui titisan (tiub kecil) ke dalam urat.

Ini akan mengambil masa kira-kira 30 saat untuk berfungsi.

Anda dibiarkan tidur dengan bernafas menggunakan gas anestetik.

Pakar anestetik anda akan sentiasa memantau jumlah anestetik dalam badan anda untuk memastikan bahawa anda tidak mungkin mengetahui apa yang sedang berlaku.

Manakala bius czer anestetik spinal melibatkan suntikan anestetik setempat dan ubat penahan sakit lain ke kawasan yang dipanggil ruang subaraknoid, berhampiran
saraf tunjang
 anda.

Ini menjadikan saraf
anda kebas
 untuk melegakan kesakitan di bahagian tertentu badan anda.

Anestetik anda akan memasukkan jarum, menyuntik anestetik menerusinya dan kemudian mengeluarkan jarum.

Ia sepatutnya tidak menyakitkan, walaupun ia mungkin menyebabkan anda tidak selesa.

Baca juga:

Semasa proses kelahiran,
 jika anda mempunyai epidural yang berfungsi dengan baik
 dan anda memerlukan pembedahan caesarean, anestetik anda boleh memberikan dos tambahan anestetik untuk membuat anda kebas.

Teknik lain adalah memasukkan tiub kecil di ruang epidural pada masa yang sama dengan memasukkan jarum untuk spinal (gabungan spinal-epidural).

Anda mungkin menyedari akan penarikan dan penolakan di
sekitar abdomen
 anda.

Anda juga mungkin berasa seperti nafas pendek kerana saraf deria di sekeliling dada anda kebas.

Selepas kelahiran, anda akan merasa berat atau tekanan di dada anda.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa pemulihan yang perlu saya lakukan selepas menjalani ubat bius untuk pembedahan caesarean?

Bergantung kepada bantuan yang anda ada di rumah, anda boleh keluar dari hospital dalam tempoh dua hingga empat hari.

Anda akan digalakkan untuk bergerak dengan turun dari katil
 dan berjalan di sekitar anda dengan secepat mungkin, dan bidan atau pakar fisioterapi hospital anda akan memberi nasihat tentang latihan posnatum yang akan membantu pemulihan anda.

Anda boleh memandu sebaik sahaja anda boleh bergerak tanpa kesakitan selagi anda boleh melakukan hentian kecemasan.

Ini mungkin selepas enam minggu atau lebih cepat.

Sekiranya anda mempunyai sebarang pertanyaan berkaitan bius czer, sila berunding dengan doktor bagi memahami rawatan terbaik untuk anda.


Tak Tahu Nak Makan Apa Ketika Sahur? Ambillah 10 Makanan Terbaik Kaya Vitamin C Ini

Saat sedang berpuasa, pengambilan makanan dan minuman anda pasti tidak sama seperti sewaktu tidak berpuasa. Kurangnya pengambilan minuman dan makanan vitamin C membuatkan
keperluan nutrien dan vitamin ini
tidak dipenuhi dengan baik.

Jangan bimbang, anda masih boleh memenuhi keperluan vitamin C sewaktu sahur.

Untuk mendapatkan lebih banyak info tentang Pemakanan Sihat, sila dapatkannya
di sini.

Buah dan sayuran yang boleh memenuhi keperluan makanan vitamin C sewaktu sahur

Vitamin C atau asid askorbik
 merupakan salah satu vitamin penting yang diperlukan tubuh. Vitamin C bermanfaat sebagai antioksidan yang bertugas mencegah kerosakan sel-sel tubuh akibat pendedahkan kepada radikal bebas.

Pengambilan vitamin C ke dalam tubuh boleh melalui pengambilan makanan dan minuman yang tinggi kandungan vitamin C, atau suplemen dalam pelbagai bentuk.

Untuk memenuhi keperluan vitamin C
sewaktu berpuasa
, anda boleh memasukkan buah dan sayuran ini ke dalam menu sahur anda.

1. Jambu batu, lubuk untuk penuhi keperluan makanan vitamin C

Selain buah limau, salah satu buah yang menjadi sumber vitamin C adalah buah jambu batu. Kandungan vitamin C pada 100 gram jambu batu boleh mencapai 108 mg vitamin C.

Kandungan vitamin C pada buah jambu batu
 bahkan lebih banyak berbanding kandungan vitamin C pada buah limau.

Kandungan vitamin C  pada buah jambu batu bermanfaat untuk menjaga sistem imun tubuh serta memiliki sifat anti keradangan. Jika tidak suka memakannya secara langsung, anda boleh menjadikan buah ini sebagai jus.

2. Epal, makanan ringkas semasa sahur

Kandungan vitamin C pada buah epal baik itu epal merah maupun epal hijau juga cukup tinggi. Kandungan vitamin C pada 100 gram buah epal adalah sebanyak 5 mg vitamin C.

 Anda boleh mengambil buah epal
 untuk memenuhi keperluan vitamin C sewaktu sahur. Anda boleh mengambil buah ini sebelum makan makanan utama sewaktu sahur.

3. Betik, makanan vitamin C terbaik

Selain kandungan vitamin A yang tinggi pada buah betik, buah betik juga mengandungi vitamin C. Kandungan vitamin C pada 157 gram buah betik boleh mencapai 95.7 mg.

Manfaat lain dari
buah betik
 adalah membantu melancarkan metabolisme pencernaan tubuh.

4. Strawberi, bantu cegah radikal bebas

Strawberi merupakan salah satu jenis buah daripada kelompok buah beri. Kandungan vitamin C pada 100 gram buah strawberi iaitu sebanyak 83 mg vitamin C.

Kandungan vitamin C pada
buah strawberi bermanfaat membantu mencegah radikal bebas
, mencegah keradangan, serta mengurangkan risiko penyakit kanser.

5. Markisa, makanan vitamin C sahur yang optimum

Buah yang dapat memenuhi keperluan vitamin C sewaktu sahur adalah
buah markisa
.

Buah ini memiliki beberapa kandungan di antaranya vitamin C, serat, kalori, dan protein. Kandungan vitamin C pada 100 gram buah markisa adalah sebanyak 72 mg vitamin C.

6. Kubis, penuhi keperluan serat dan vitamin

Walaupun ramai orang yang tidak menyukai kubis atau sebarang sayur secara amnya, namun kubis boleh membantu menjaga kesihatan tubuh, bagaimana?

Ini kerana 100 gram kubis mengandungi 92.6 mg vitamin C.
Pengambilan kubis setiap hari boleh mencukupkan keperluan serat
 sekitar 5 gram,  50 kalori dan 3.76 gram protein.

Jadi ia juga merupakan antara makanan vitamin C yang perlu anda ambil.

7. Brokoli, tumbuhan hijau yang padat dengan nutrien

Brokoli memiliki bentuk seperti kubis bunga namun berwarna hijau padat.
Sayuran ini
 sering dimasak sebagai sup, bubur atau masakan lain.

Dalam 100 gram brokoli ditemukan 49 mg kandungan vitamin C, 3 gram serat, 23 kalori dan 1.76 gram protein. Vitamin C dalam brokoli sangat baik untuk mencegah kanser dan sebagai agen antioksida dalam tubuh.

8. Kubis bunga, sumber kekebalan tubuh terhadap penyakit

Kubis bunga banyak boleh diubah menjadi pelbagai jenis masakan. Selain rasanya yang lezat dan renyah, 100 gram brokoli mengandungi 26 mg kandungan vitamin C.

Kubis bunga juga mengandungi 2 gram serat, 12 kalori dan 1.23 gram protein. Vitamin C dalam kubis bunga sangat baik untuk menyokong kesihatan tubuh, mempertahankan kekebalan tubuh dan
melawan serangan bakteria dan kuman penyebab jangkitan
.

9. Labu kuning, cegah kanser melalui makanan vitamin C

Labu kuning disukai oleh
ramai orang tua
 karena memiliki rasa yang lembut, mengenyangkan dan boleh diubah kepada pelbagai macam lauk.

Dalam 100 gram labu kuning ditemukan kandungan 23 mg vitamin C, labu juga mengandungi serat hingga 2.1 gram, 23 kalori dan 1.23 gram protein.

Kandungan vitamin C dalam buah labu kuning juga berperanan untuk melawan radikal bebas,
mencegah kanser
 dan mengurangkan risiko kesan penuaan awal.

Baca juga:

10. Cili benggala hijau, penuhi keperluan tubuh badan

Cili benggala hijau memang tidak terkenal seperti cili benggala merah. Cili benggala hijau hanya disukai oleh beberapa orang sebagai campuran salad atau hiasan dalam masakan.

Namun ternyata cili benggala hijau memiliki kandungan nutrien yang
sangat penting untuk menyokong kesihatan tubuh
. Dalam 50 gram cili benggala hijau, terdapat sekitar 56. 5 gram kandungan vitamin C, 1.6 gram serat, 13 kalori dan 0.52 protein.

Kandungan semua nutrien ini boleh membantu memenuhi keperluan tubuh setiap hari.